text:
KAPÍTULO DIESKUATER
Kon pa Hasi Bo Bida di Famia Felis
Kiko ta nesesario pa ser un bon esposo?
Kon un muhé por kumpli ku su papel di esposa ku éksito?
Kiko ser un mayor ekselente ta enserá?
Kon yunan por yuda hasi e bida di famia felis?
YEHOVA DIOS ke pa bo bida di famia ta felis. Su Palabra, Beibel, ta duna guia i instrukshon pa kada miembro di famia, i ta deskribí e papel ku Dios a asigná na kada un di nan. Ora ku miembronan di famia ta kumpli ku nan papel na armonia ku e konseho di Dios, e resultadonan ta duna gran satisfakshon. Hesus a bisa: “Bendishoná ta esnan ku ta tende e palabra di Dios, i ta ward’é.”—Lukas 11:28.
2 Felisidat den famia ta dependé prinsipalmente di si nos ta rekonosé ku e areglo di famia ta originá di Yehova, esun ku Hesus a yama “Nos Tata.” (Mateo 6:9) Tur famia na mundu ta eksistí debí na nos Tata selestial, i e sigur sa kiko ta hasi famianan felis. (Efesionan 3:14, 15) Pues anto, kiko Beibel ta siña tokante e papel di kada miembro di famia?
E AREGLO DI FAMIA TA ORIGINÁ DI DIOS
3 Yehova a krea e promé hendenan, Adam ku Eva, i a trese nan huntu komo esposo i esposa. El a pone nan den un kas bunita, un paradeis riba tera—e hòfi di Edén— i a bisa nan pa haña yu. Yehova a bisa: “Sea fruktífero i multipliká, i yena e tera.” (Génesis 1:26-28; 2:18, 21-24) Esaki no ta djis un kuenta òf fantasia, pasobra Hesus a mustra ku loke Génesis ta bisa tokante e komienso di bida di famia ta bèrdat. (Mateo 19:4, 5) Ounke nos ta konfrontá hopi problema i e bida djawe no ta segun Dios su propósito, laga nos wak dikon felisidat den seno familiar tòg ta posibel.
4 Kada miembro di famia por yuda hasi e bida di famia felis dor di imitá Dios den mustra amor. (Efesionan 5:1, 2) Pero kon nos por imitá Dios si ni sikiera nos por mir’é? Nos por sa kon Yehova ta aktua pasobra el a manda su Yu unigénito for di shelu bin na tera. (Juan 1:14, 18) Ora ku e Yu aki, Hesukristu, tabata riba tera, el a imitá su Tata selestial asina bon, ku mira i tende Hesus tabata meskos ku ser den kompania di Yehova i tend’é. (Juan 14:9) P’esei, dor di siña tokante e amor ku Hesus a demostrá i sigui su ehèmpel, kada un di nos por yuda hasi e bida di famia mas felis.
UN EHÈMPEL PA ESPOSONAN
5 Beibel ta bisa ku esposonan mester trata nan esposa den e mesun manera ku Hesus ta trata su disipelnan. Konsiderá e siguiente instrukshon aki di Beibel: “Esposonan, stima boso esposa, meskos ku Kristu tambe a stima e iglesia i a entregá su mes p’e …Asina esposonan tambe mester stima nan esposa manera nan mes kurpa. Esun ku ta stima su esposa ta stima su mes; pasobra nunka ni un hende no a odia su mes karni, ma ta aliment’é i ta kuid’é, meskos ku Kristu tambe ta hasi ku e iglesia.”—Efesionan 5:23, 25-29.
6 Hesus su amor pa su iglesia òf kongregashon di disipelnan ta un ehèmpel perfekto pa esposonan. Hesus “a stima nan te na fin,” sakrifikando su bida pa nan, apesar ku nan tabata imperfekto. (Juan 13:1; 15:13) Asina tambe Beibel ta urgi esposonan: “Stima boso esposanan, i no sea amargá kontra nan.” (Kolosensenan 3:19) Kiko lo yuda un esposo apliká e konseho ei, foral si su kasá de bes en kuando no ta aktua prudente? E esposo mester kòrda ku e tambe ta kometé eror i loke e mester hasi pa haña pordon di Dios. Kiko e mester hasi? E mester pordoná hende ku peka kontra dje, i esei ta inkluí su esposa. Klaru ku e esposa lo tin ku hasi meskos. (Mateo 6:12, 14, 15) Bo ta mira dikon algun hende a yega di bisa ku un matrimonio eksitoso ta e union di dos persona ku ta bon den pordoná?
7 Ta bon tambe pa esposonan tuma nota ku Hesus semper a mustra konsiderashon na su disipelnan. El a tene kuenta ku nan limitashonnan i nesesidatnan físiko. Por ehèmpel, ora nan tabata kansá el a bisa nan: “Ban ku mi, boso so, na un lugá solitario i sosegá un ratu.” (Marko 6:30-32) Esposanan tambe ta meresé konsiderashon atento. Beibel ta deskribí esposa komo “un vaso mas delikado,” i ta manda esposonan pa duna nan “onor.” Dikon? Pasobra tantu esposo komo esposa ta partisipá den e fabor inmeresí òf “grasia di bida.” (1 Pedro 3:7) Esposonan mester kòrda ku loke ta hasi un hende presioso den bista di Dios ta fieldat, i no e echo ku un persona ta hòmber òf muhé.—Salmo 101:6.
8 Beibel ta bisa ku un esposo “ku ta stima su esposa ta stima su mes.” Esei ta asina pasobra manera Hesus a indiká, un hòmber ku su kasá “no ta dos mas, sino ún karni.” (Mateo 19:6) Pues nan interes seksual mester keda limitá entre nan dos so. (Proverbionan 5:15-21; Hebreonan 13:4) Nan por hasi esaki si nan pone komo nan meta pa satisfasé e nesesidat di otro en bes di solamente nan propio nesesidat. (1 Korintionan 7:3-5) Ta bon pa tuma nota di e rekordatorio: “Nunka ni un hende no a odia su mes karni, ma ta aliment’é i ta kuid’é.” Esposonan tin ku stima nan esposa meskos ku nan ta stima nan mes, kòrdando ku nan tin ku duna kuenta i rason na nan propio kabes, Hesukristu.—Efesionan 5:29; 1 Korintionan 11:3.
9 Apòstel Pablo a papia di e ‘tierno kariño ku Kristu Hesus tin.’ (Filipensenan 1:8, NW) Hesus su ternura tabata un kualidat refreskante, un kualidat atraktivo pa hende muhé ku a bira su disipel. (Juan 20:1, 11-13, 16) I esposanan ta anhelá di haña tierno kariño serka nan esposo.
UN EHÈMPEL PA ESPOSANAN
10 Un famia ta un organisashon, i pa e funshoná suave, e mester tin un kabes. Asta Hesus tin un Persona ku e ta someté na dje komo su Kabes. “Dios ta e kabes di Kristu,” meskos ku “e hòmber ta e kabes di e muhé.” (1 Korintionan 11:3) Hesus su sumishon na Dios su outoridat komo kabes ta un ehèmpel ekselente, ya ku nos tur tin un kabes ku nos mester someté na dje.
11 Hòmbernan imperfekto ta kometé eror i hopi bes nan no ta e kabes ideal di un famia. Pues kiko un esposa mester hasi? E no mester ekspresá menospresio pa loke su esposo ta hasi ni purba tuma e esposo su outoridat komo kabes. Ta bon pa un esposa kòrda ku den bista di Dios, un aktitut òf spiritu suave i ketu ta di gran balor. (1 Pedro 3:4) Dor di desplegá tal aktitut, lo e ripará ku ta bira mas fásil p’e demostrá sumishon ku ta agradá Dios, asta bou di sirkunstansianan difísil. Ademas, Beibel ta bisa: “E esposa perkurá pa e respetá su esposo.” (Efesionan 5:33) Pero kiko si e esposo no ta aseptá Kristu komo su Kabes? Beibel ta urgi esposanan: “Sea sumiso na boso mes esposonan, pa si algun di nan ta desobedesidu na e palabra, nan por wòrdu ganá sin palabra pa medio di e kondukta di nan esposanan, ora nan opservá boso kondukta puru i respetuoso.”—1 Pedro 3:1, 2.
12 Sea ku un esposa su kasá ta un kreyente òf nò, e esposa no ta mustrando falta di rèspèt si e ekspresá ku takto un opinion ku ta distinto for di esun di e esposo. E esposa su punto di bista podisé ta korekto, i henter e famia lo por benefisiá si e esposo skuch’é. Ounke Abraham no tabata di akuerdo ora ku su kasá, Sara, a rekomendá un solushon práktiko pa un sierto problema familiar, Dios a bisa Abraham: “Skuch’é.” (Génesis 21:9-12) Klaru ku ora un esposo tuma un desishon final riba un asuntu ku no ta na konflikto ku e lei di Dios, e esposa ta mustra su sumishon dor di apoyá e desishon.—Echonan 5:29; Efesionan 5:24.
13 Un esposa por kumpli den hopi manera ku su papel di kuida e famia. Por ehèmpel, Beibel ta mustra ku muhénan kasá mester ‘stima nan esposo, stima nan yunan, ta huisioso, puru, bon ama di kas, kariñoso, siendo sumiso na nan mes esposo.’ (Tito 2:4, 5) Un esposa i mama ku ta aktua den e manera aki lo gana e amor i rèspèt duradero di su famia. (Proverbionan 31:10, 28) Sin embargo, komo ku matrimonio ta un union di dos persona imperfekto, tin algun sirkunstansia ekstremo ku por resultá den separashon òf divorsio. Beibel ta permití separashon bou di sierto sirkunstansia. Sin embargo, separashon ta un asuntu serio, pasobra Beibel ta konsehá: “E esposa no mester bai laga su esposo…[i] e esposo no mester manda su esposa bai.” (1 Korintionan 7:10, 11) Anto e úniko base bíbliko pa divorsio ta si un di e kasánan kometé inmoralidat seksual.—Mateo 19:9.
UN EHÈMPEL PERFEKTO PA MAYORNAN
14 Hesus a pone un ehèmpel perfekto pa mayornan den e manera ku el a trata mucha. Ora ku otro hende a purba stroba mucha chikí di aserká Hesus, el a bisa: “Laga e muchanan bin serka mi; no stroba nan.” Beibel ta bisa ku e ora ei el “a tuma nan den su brasa i a bendishoná nan, poniendo su mannan riba nan.” (Marko 10:13-16) Siendo ku Hesus a dediká tempu na mucha chikí, abo lo no tin ku hasi meskos ku bo mes yunan? Yunan tin mester di hopi di bo tempu, no djis un poko so de bes en kuando. Bo tin ku tuma tempu pa siña nan, pasobra esei ta loke Yehova ta manda mayornan hasi.—Deuteronomio 6:4-9.
15 Segun ku e mundu aki ta bira mas i mas malbado, muchanan tin mester di mayornan ku lo protehá nan di hende ku ta trata di perhudiká nan, manera esnan ku ta buska mucha pa abusá di nan seksualmente. Konsiderá kon Hesus a protehá su disipelnan, ku el a yama kariñosamente “mucha chikitunan.” Hesus a hasi un manera pa nan skapa ora ku hende a bin pa arest’é i mirando ku pronto nan lo a mat’é. (Juan 13:33; 18:7-9) Komo mayor, bo mester ta alerta pa e intentonan di Diabel pa perhudiká bo yunan chikí. Bo tin ku spièrta bo yunan di antemano.* (1 Pedro 5:8) Nunka promé nan siguridat físiko, spiritual i moral a kore tantu peliger.
16 E anochi promé ku Hesus a muri, su disipelnan tabata diskutí tokante kua di nan a ser konsiderá esun di mas grandi. En bes di rabia ku nan, Hesus amorosamente a sigui hasi un yamada riba nan mediante su palabranan i ehèmpel. (Lukas 22:24-27; Juan 13:3-8) Si bo ta un mayor, bo por mira kon lo bo por imitá Hesus su ehèmpel den e manera ku bo ta korigí bo yunan? Ta bèrdat ku mucha tin mester di disiplina, pero mester duna nan esei “na e midí apropiá” i nunka ku rabia. Lo bo no ke papia sin pensa “manera hinká di spada.” (Jeremias 30:11, NW; Proverbionan 12:18) Bo mester duna disiplina di tal manera ku bo yu despues lo mira kon apropiá e disiplina tabata.—Efesionan 6:4; Hebreonan 12:9-11.
UN EHÈMPEL PA YUNAN
17 Yunan por siña for di Hesus? Sí, nan por! Hesus a demostrá pa medio di su propio ehèmpel kon yunan mester obedesé nan mayornan. El a bisa: “Mi ta papia…manera e Tata a siña mi.” Anto el a agregá: “Semper mi ta hasi e kosnan ku ta agrad’é.” (Juan 8:28, 29) Hesus tabata obediente na su Tata selestial, i Beibel ta bisa yunan pa obedesé nan mayornan. (Efesionan 6:1-3) Ounke Hesus tabata un mucha perfekto, el a obedesé su mayornan humano, Hosé i Maria, kendenan tabata imperfekto. Esei sigur a kontribuí na e felisidat di tur miembro di Hesus su famia!—Lukas 2:4, 5, 51, 52.
18 Akaso yunan por mira kosnan ku nan por hasi pa nan ta mas manera Hesus i asina hasi nan mayornan felis? Ta bèrdat ku tin biaha hóbennan ta haña ku ta difísil pa nan obedesé nan mayornan, pero esei ta loke Dios ke pa yu hasi. (Proverbionan 1:8; 6:20) Hesus semper a obedesé su Tata selestial, asta bou di sirkunstansia difísil. Un biaha, ora ku Dios su boluntat tabata pa Hesus hasi un kos hopi difísil, Hesus a bisa: “Kita e kopa aki [un sierto rekisito] for di mi.” Pero tòg, Hesus a hasi loke Dios a pidié pasobra el a realisá ku su Tata tabata sa kiko ta mihó p’e den e situashon ei. (Lukas 22:42) Dor di siña ta obediente, yunan lo hasi nan mayornan i nan Tata selestial hopi felis.#—Proverbionan 23:22-25.
19 Diabel a tenta Hesus, i nos por ta sigur ku lo e tenta hóbennan tambe pa hasi loke ta malu. (Mateo 4:1-10) Satanas e Diabel ta usa preshon di otro hóben, lokual por ta un kos duru pa resistí. Ta masha importante anto pa yunan no anda ku hende ku ta hasi malu! (1 Korintionan 15:33) Jakòb su yu muhé Dina a anda ku hende ku no tabata adorá Yehova, i esaki a hiba na hopi problema. (Génesis 34:1, 2) Pensa kon un famia lo sufri si un di su miembronan lo mester hañ’é enbolbí den inmoralidat seksual!—Proverbionan 17:21, 25.
E YABI PA FELISIDAT DEN FAMIA
20 Ta mas fásil pa enfrentá problemanan di famia ku éksito ora ku ta apliká konseho di Beibel. De echo, aplikashon di tal konseho ta e yabi pa felisidat den famia. Pues esposonan, stima boso esposa, i trat’é manera Hesus ta trata su kongregashon. Esposanan, someté na e outoridat di boso esposo komo e kabes, i sigui e ehèmpel di e esposa kapas deskribí na Proverbionan 31:10-31. Mayornan, instruí boso yunan. (Proverbionan 22:6) Tatanan, ‘manehá boso mes kas bon.’ (1 Timoteo 3:4, 5; 5:8) I yunan, obedesé boso mayornan. (Kolosensenan 3:20) Ningun hende den e famia no ta perfekto, pasobra tur ta kometé eror. P’esei sea humilde i pidi otro pordon.
21 Beibel en bèrdat ta kontené un abundansia di konseho i instrukshon balioso relashoná ku bida di famia. Ademas, e ta siña nos tokante Dios su mundu nobo i un paradeis riba tera ku lo ta yen di hende felis ku ta adorá Yehova. (Revelashon 21:3, 4) Ki un perspektiva maravioso tin nos dilanti! Pero for di awor, nos por gosa di un bida di famia felis dor di apliká e instrukshonnan di Dios ku tin den su Palabra, Beibel.
LOKE BEIBEL TA SIÑA
- Esposonan tin ku stima nan esposa meskos ku nan mes kurpa.—Efesionan 5:25-29.
- Esposanan mester stima nan famia i respetá nan esposo.—Tito 2:4, 5.
- Mayornan tin ku stima nan yunan, siña nan i protehá nan.—Deuteronomio 6:4-9.
- Yunan tin ku obedesé nan mayornan.—Efesionan 6:1-3.
* Mayornan ta haña yudansa pa protehá nan yunan den kapítulo 32 di e buki Siña for di e Gran Maestro, publiká dor di Testigunan di Yehova.
# Solamente si un mayor pidi un yu kibra Dios su lei, lo ta korekto pa e yu desobedesé.—Echonan 5:29.
Pregunta di Estudio
1. Kiko ta e yabi pa haña un bida di famia felis?
2. Kiko nos mester rekonosé pa nos por tin felisidat den famia?
3. Kon Beibel ta deskribí e komienso di e famia humano, i dikon nos sa ku loke e ta bisa ta bèrdat?
4. (a) Kon kada miembro di famia por kontribuí na felisidat di e famia? (b) Dikon studia e bida di Hesus ta asina importante pa felisidat di famia?
5, 6. (a) Kon e manera ku Hesus ta trata e kongregashon ta un ehèmpel pa esposonan? (b) Kiko nos mester hasi pa haña pordon di piká?
7. Kiko Hesus a tene kuenta kuné, poniendo ki ehèmpel pa esposonan?
8. (a) Den ki sentido un esposo “ku ta stima su esposa ta stima su mes”? (b) Kiko ser “ún karni” ta nifiká pa un esposo i su kasá?
9. Filipensenan 1:8 (NW) ta menshoná ki kualidat di Hesus, i dikon esposonan mester desplegá e kualidat aki pa ku nan kasá?
10. Kon Hesus ta un ehèmpel pa esposanan?
11. Ki aktitut un esposa mester tin pa ku su esposo, i ki efekto e esposa su kondukta lo por tin?
12. Dikon no ta malu pa un esposa ekspresá su opinion ku rèspèt?
13. (a) Kiko Tito 2:4 i 5 ta urgi muhénan kasá pa hasi? (b) Kiko Beibel ta bisa tokante separashon i divorsio?
14. Kon Hesus a trata mucha, i kiko mucha tin mester di nan mayornan?
15. Kiko mayornan por hasi pa protehá nan yunan?
16. Kiko mayornan por siña for di e manera ku Hesus a trata ku e imperfekshonnan di su disipelnan?
17. Den ki maneranan Hesus a pone un ehèmpel perfekto pa yunan?
18. Dikon Hesus semper a obedesé su Tata selestial, i ken ta felis ora ku awe yunan ta obedesé nan mayornan?
19. (a) Kon Satanas ta pone tentashon pa yunan? (b) Ki efekto mal komportashon di yu por tin riba mayornan?
20. Pa gosa di un bida di famia felis, kiko kada miembro tin ku hasi?
21. Ki perspektiva maravioso tin nos dilanti, i kon nos por gosa for di awor di un bida di famia felis?


c: text/html

text:
THE BOTTOM – E estudio “What’s Saba’s nature Worth?” a kuminsá ku un seminario djabièrnè 19 di aprel. Gezaghebber, Jonathan Johnson, a inisiá e seminario tokante e balor di naturalesa pa e ekonomia di Saba. E gobièrnunan lokal i nashonal di Saba, Saba Conservation Foundation, e Ofisina di Turismo di Saba, e universidat VU di Amsterdam, e Universidat di Wageningen i Adviesbureau WKICS ta traha huntu pa realisá e investigashon aki. E ministerio di Asuntunan Ekonómiko ta finansiá e investigashon aki, kual ta duna e isla profundo konosementu tokante e relashon entre naturalesa i ekonomia. Banda di esei WWF-NL i e komité Hulandes IUCN tambe ta sostené e estudio aki.
Dikon?
Saba ta dependé di su naturalesa. No tin buseadó sin ref di koral salú ni ekskurshonista sin vegetashon bunita alrededor di e rutanan, ni piskamentu si no tin un populashon di piska sano o protekshon kontra eroshon sin vegetashon di kosta. Si no konsiderá e aporte di naturalesa na e ekonomia di Saba den e tumamentu di desishonnan, naturalesa por sufri a base di e konsekuensianan. Peligernan kontra e naturalesa bunita di Saba tambe por kousa daño na su aktividatnan ekonómiko. Finalmente esaki por nifiká mas pèrdida di trabou i sèn. Dor di balorá e kontribushon di naturalesa finansieramente i sosialmente, Saba ta haña un mihó idea tokante e konsekuensianan ku por surgi den futuro. E investigashon aki ta yuda duna un vishon riba e parti aki.
Tayer i investigashon bou di habitante i turistanan
E proyekto ta kuminsá ku un introdukshon i diskushon tokante kon pa balorá servisionan soshal-ekonómiko di naturalesa. Seguidamente lo kondusí dos estudio pa investigá kon habitante i turistanan na Saba ta eksperensiá naturalesa. Lo usa e resultadonan di e estudio aki pa duna personanan ku ta stipulá maneho informashon i análisis korekto. Ademas lo wak si implementashon di sierto medidanan pa ku konservashon di naturalesa lo kontribuí na un Saba duradero i ekonómikamente viabel.

robotstxt: allowed

filter: keep


text:
WILLEMSTAD – Mañan mainta SITEK tin un aktividat bou di ora di trabou. Tene kuenta ku no tin maestro na skol pa duna lès promé ku 10′or.
Tag "sitek"
- Ta sospecha Israel di Krímen di Guera »
- Onderzoeksraad Voor Veiligheid (OVV) ta enkabesá investigashon buelo MH17 »
- Editorial – Atrako ku arma di kandela »
- Polis a detené dos hende i konfiská mariwana »
- UPDATE # 3 – TA BASTA AWOR »
- Wikènt final di The Champions Softball League/Liga Uni Tur »
- E shete refuersonan pa Selekshon U-20 a yega Kòrsou »
- Selekshon nashonal di vòlibòl den partido di fogeo awe nochi den SDK »
- UoC legt probleem collegegelden uit »
- Trahadónan di Fundashon Sedreko lo no sera nan boka mas »
WILLEMSTAD – Un grupo relativamente grandi di maestro di skol a manifestá awe den Punda. E dosentenan ku ta afiliá na e sindikato SITEK tabatin un karta ku nan ke
WILLEMSTAD – Un grupo relativamente grandi di maestro di skol a manifestá awe den Punda. E dosentenan ku ta afiliá na e sindikato SITEK tabatin un karta ku nan ke
WILLEMSTAD – Awe mainta si trahadónan di DOS, Dienst Openbare Scholen, nan kana a yena. Nan a disidí ku awor
WILLEMSTAD – Daruis Lio Plantijn- presidente di SITEK- a ekspresá Notisia360 su satisfakshon ku luna di yanüari awor probablemente un
WILLEMSTAD – SITEK lo reuní ku e minister nobo di Enseñansa, Irene Dick, pa papia riba diferente asuntu e.o. e negoshashon
WILLEMSTAD – Aña a habri i ketu bai e shete sindikatonan ku ta forma parti di Aliansa Sindikal no a haña
WILLEMSTAD – Gobièrnu i e sindikato di trahadónan den enseñansa a firma un protokol pa huntu bai traha riba sivísmo den
WILLEMSTAD – Darius “Lio” Plantijn, presidente di SITEK, a bisa Notisia360 tokante e kumbre sindikal ku a tuma lugá na


text:
Awa
Awa (H2O) ta e likido mas comun den mundo. E ta cubri 70% e superfishi di e mundo. Awa dushi no tin holo, colo of smaak. Lago, lama y riu ta bin di awa. E awasero ta awa cu ta bin for di nubia den shelo. Si awa ta bira di mas friu, e or'ey e ta vries bira ijs. Awacero gevries por bira ijs of sneeuw dependiendo di e condicion. Si awa ta bira di mas cayente, e or'ey e ta cunsa herbe y vapora.
This is an excerpt from the article Awa from the Wikipedia free encyclopedia. A list of authors is available at Wikipedia.


text:
Nashonan Uni
E Organisashon di Nashonan Uni (UNO) of simplemente Nashonan Uni (UN) ta un organisashon internashonal ku su metanan ta koperashon den lei internashonal, seguridat internashonal, desaroyashon ekonomiko, progreso social, derechonan humano, anto pas mudial. E Nashonan Uni a wordy formá na 1945 depues di e Di Dos Guera Mundial pa replasá e luega di nashonan, pa stop guera entre paisnan anto pa providi un plataforma pa dialogo. E ta kontene hopi organisashonan subsidiario ku ta kore kompleta su mishonan.
This is an excerpt from the article Nashonan Uni from the Wikipedia free encyclopedia. A list of authors is available at Wikipedia.


text:
Biná
Biná (Odocoileus virginianus curassavicus) (na ingles Curacao White Tailed Deer) ta un espesie di hèrt protehe for di ana 1931 di kua probablemente tin menos ku 250 ta biba na Korsou. E bina di Korsou ta biba prinsipalmente den parke Kristof y Malpais. Ta keré ku e besta a wordu trese aki for di e kontinente merikano dor di indjanan pa usa komo kuminda. Nan numbernan a baha drastikamente dor di perdida di habitat. I esunan ku tei awor ta biba den e mondinan di Seru Kristòfel, Malpais i Wakawa.
This is an excerpt from the article Biná from the Wikipedia free encyclopedia. A list of authors is available at Wikipedia.


text:
Nitrogeno
Nitrogeno ta un elemento kímiko ku tin e sibolo N, e number atómiko 7 anto un peso atomiko di 14.00674 u. Nitrogeno elemental ta sin koló, sin holó, sin smak, anto un gas diatomiko inerto na standartnan general, konsistiendo 78.08% pa volumen di e atmosfera di mundu. E elemento nitrogeno a wordu diskubri komo un komponente apart di airu, dor di phisiko di eskosia Daniel Rutherford, na 1772.
This is an excerpt from the article Nitrogeno from the Wikipedia free encyclopedia. A list of authors is available at Wikipedia.


text:
Sivilisashon
Sivilisashon (of Civilisashon) ta un termino ku ta wordu husá prisipalmente pa indika e parti material di kultura humano ku ta kompleho, manera teknologia, siencia, i divishon di labor. Un sivilisashon mayoria biaha ta dividí riba status i ta urbanisá. Den un kontexto klasiko hende tabata wordu yamá sivilisá pa separá nan mes for di hendenan barbariko, pero den kontexto moderno hendenan sivilisá ta wordu kontrastá dor di hendenan primitivo.
Awendia e termino aki ta menos strikto i por wordu husá pa nifika algu meskos ku kultura i pesei e termino aki por wordu husa pa referi na tur sosiedat defini. Aunke mayoria biaha ora e wordu husá e ta pa referi na sociedatnan ku e yega na un nivel partikular den nan desaroyo, manera e trahamentu di suidat.
Awendia e termino aki ta menos strikto i por wordu husá pa nifika algu meskos ku kultura i pesei e termino aki por wordu husa pa referi na tur sosiedat defini. Aunke mayoria biaha ora e wordu husá e ta pa referi na sociedatnan ku e yega na un nivel partikular den nan desaroyo, manera e trahamentu di suidat.
This is an excerpt from the article Sivilisashon from the Wikipedia free encyclopedia. A list of authors is available at Wikipedia.


text:
Sacramento, California
Sacramento ta e siudad kapital di e estado California den e Estadonan Uni di Merka. E siudad ta keda den e Valle Sentral di California. Tabata tin cerca di 460 000 hendenan di 2008, hasiendo e siudad e shete mas grandi den e estado. Awe, e alcalde di e siudad ta Kevin Johnson.
E siudad ta keda den los ladonan di Rio Sacramento i Rio Merkano.
E región tabata colonizadu prome de John Sutter i despues de hendenan cu a kier tin oro. E siudad tabata krea den anja 1849 i a bira e prome siudad den California kuandu California tabata krea ban estado Merkano den 1850.


text:
MONTERREY/Mexico – Polis Mehikano a arestá un di e lider nan di mas importante di kartel di droga Mehikano konosí komo e kartel di Golf. Juan Manuel Rodriquez Garcia a
Tag "Aresta"
- Detenshon relashoná ku falsifikashon di dokumento »
- Mas detenshon den kuadro di ‘Ta basta awor’ »
- DEKLARASHON DI GOBIÈRNU DI KÒRSOU (2) »
- DEKLARASHON DI GOBIÈRNU DI KÒRSOU »
- Playoff Beisbòl AA ta ranka sali dia 16 di ougùstùs próksimo »
- (VIDEO) Eliminatoria Mundial U-20 aki na Kòrsou den Stadion Ergilio Hato »
- Nicolas Maduro: Aruba tin nos diplomátiko sekuestrá »
- Detenshon Jamaloodin prolongá »
- UPDATE – ARMA DI KANDELA »
- Kontinuashon di 3 edishon di Ronde Klip Shootout 2014 i Real Street Legal »
SAN JUAN/Puerto Rico – Outoridatnan na Puerto Rico a arestá un pastor katóliko riba kargonan di abusu seksual di menornan di edat. Israel Berrios (58) ta e promé pastor detené
BOGOTA/Colombia – Manuel Salvador Ospina Cifuentes ta sospecho mayor di un masakre di 43 habitante di e siudat Pueblo Bello ku a tuma lugá 1990. E ta e sospechoso mayor
CARACAS/Venezuela – Mas ku 900 polis nashonal (PNB) i militar (GNB) na Venezuela a partisipá den un operashon di sorpresa
CARACAS/Venezuela – Presidente venesolano Nicolas Maduro a arestá tres general di forsa aéreo ku supuestamente, a konspirá un gòlpi di
New York/Merka – Polis na New York a detené kuater sospechoso ku posiblemente a entregá e heroina ku a kousa


text:
Ken nan ta? Hopi ku sa mihó. Hopi ku ta den posishon pa intervení i stroba desaroyonan negativo. Un kantidat kada dia mas grandi di hende ku ta partisipá direktamente
Tag "kobardia"
- Minister Ben Whiteman: “Tin muchu botika na Kòrsou.” »
- Detenshon pa menasa i maltrato »
- Polis a detené hòmber ku a kue sèn for di kaha na Banko di Caribe »
- Minister Ben Whiteman: “Por baha prima di penshonadonan di 10% pa 6.5%” »
- MinPres Ivar Asjes ke sinta ku studiantenan UoC »
- Detenshon relashoná ku menasa i maltrato. »
- MinPres Ivar Asjes ta reakshoná riba detenshon George Jamaloodin »
- Kooyman ta selebrá su 75 aniversario ku ‘CelebrationWalk’ »
- Di 3 avion di pasahero ta kai den 1 siman di tempu »
- Kòrsou Little League ta pèrdè den semi final na Bahamas »


text:
APENDIX
1914—Un Aña Significativo den Profecia Biblico
DECADANAN di antemano, studiantenan di Bijbel a proclama cu desaroyonan significativo lo tuma luga na aña 1914. Kico esakinan tawata, y ki evidencia tin cu ta señala 1914 como un aña asina importante?
Manera ta para skirbi na Lucas 21:24, Hesus a bisa: “Herusalem lo wordo trapa door di e paganonan te ora cu e temponan di e paganonan keda cumpli.” Herusalem tawata e ciudad capital di e nacion Hudiu, e asiento di gobernacion di e liña di reinan cu a bin for di e cas di Rei David. (Salmo 48:1, 2) Sinembargo, e reinan aki tawata unico entre e lidernan di e nacionnan rond di nan. Nan a sinta riba ‘e trono di Yehova’ como Dios su representante. (1 Cronicanan 29:23) Herusalem tawata pues un simbolo di Yehova su gobernacion.
Pero con y na ki tempo Dios su gobernacion a cuminsa “wordo trapa door di e paganonan”? Esaki a sosode na aña 607 prome cu nos era, ora cu Babilonia a conkista Herusalem. ‘E trono di Yehova’ a keda bashi, y e liña di reinan cu a bin for di David a wordo interumpi. (2 Reinan 25:1-26) E ‘trapamento’ aki lo a sigui pa semper? No, pasobra e profecia di Ezekiel a bisa relaciona cu Sedekias e ultimo rei di Herusalem: “Los turband y kita corona…Esaki tampoco lo no t’ei mas, te ora cu esun bin cu tin derecho riba dje; y lo mi dun’e esei.” (Ezekiel 21:26, 27) Esun cu “tin derecho riba” e corona cu a pertenece na e desendencia di David ta Cristo Hesus. (Lucas 1:32, 33) Pues ‘e trapamento’ lo a termina ora Hesus bira Rei.
Na ki tempo e gran suseso ei lo a tuma luga? Hesus a mustra cu e paganonan lo a goberna pa un periodo fiho di tempo. E relato na Daniel capitulo 4 ta contene e yabi pa haya sa con largo e periodo ei lo a dura. E relato ta conta di un soño profetico cu Rei Nabucodonosor di Babilonia tawatin. El a mira un palo inmenso cu nan a kap basha abou. Su troncon no por a crece pasobra nan a pone un banchi di hero y brons rond di dje. Un angel a declara: “Laga shete periodo di tempo pasa riba dje.”—Daniel 4:10-16.
Den Bijbel, palo tin biaha ta representa gobernacion. (Ezekiel 17:22-24; 31:2-5) Pues e bashamento abou di e palo simbolico ta representa con Dios su gobernacion, expresa mediante e reinan na Herusalem, lo a ser interumpi. Sinembargo, e vision a anuncia cu e ‘trapamento aki di Herusalem’ lo ta temporal, esta, “shete periodo di tempo.” Con largo esei tawata?
Revelacion 12:6 y 14 ta indica cu tres tempo y mei ta igual cu “1.260 dia.” “Shete periodo di tempo” lo ta anto dos biaha mas largo, esta, 2.520 dia. Pero e nacionnan pagano no a stop di “trapa” riba Dios su gobernacion despues di apenas 2.520 dia di e caida di Herusalem. Evidentemente anto, e profecia aki ta abarca un periodo di tempo hopi mas largo. A base di Numbernan 14:34 y Ezekiel 4:6, cuanan ta papia di “un aña pa cada dia”, e “shete periodo di tempo” lo a abarca 2.520 aña.
E 2.520 aña a cuminsa na october 607 P.E.C., tempo cu Herusalem a cai den man di Babilonia y nan a kita e rei di e liña di desendencia di David for di riba su trono. E periodo aki a termina na october 1914. Na e tempo ei “e temponan di e paganonan” a termina, y Hesucristo a keda instala como Dios su Rei celestial.*—Salmo 2:1-6; Daniel 7:13, 14.
Precis manera Hesus a predeci, su “binida” como Rei celestial a ser caracterisa pa desaroyonan mundial dramatico—guera, hamber, temblor, pestilencia. (Mateo 24:3-8; Lucas 21:11) E desaroyonan ei ta duna testimonio fuerte di e echo cu aña 1914 en berdad a marca nacemento di Dios su Reino celestial y comienso di “e ultimo dianan” di e actual sistema di cosnan malbado.—2 Timoteo 3:1-5.
* Di october 607 P.E.C. pa october 1 P.E.C. ta 606 aña. Como cu no tin aña cero, di october 1 P.E.C. pa october 1914 E.C., ta 1.914 aña. Ora nos agrega 606 aña na 1.914 aña, nos ta haya 2.520 aña. Pa mas informacion riba e caida di Herusalem na 607 P.E.C., wak e articulo “Cronologia” den Perspicasia pa Compronde e Scritura, na Spaño, publica door di Testigonan di Yehova.


text:
Nilda Pinto
Nilda Maria Geerdink-Jesurun Pinto (Kòrsou, 12 desèmber 1918 - Hengelo(ov), 17 aprel 1954) Nilda tabata un eskritora di buki pa mucha na papiamentu.
Bibliografia[editá | edit source]
- Corsouw ta konta - 1944
- Nos dushi papiamentu - 1947
- Bam canta (ku R. Th. Palm) – 1948
- Cuentanan di Nanzi - 1952
- Corsouw ta konta - 1954
Biografia[editá | edit source]
Nilda a nase den Zaantjessteeg na Otrobanda. Den añanan 30 Nilda a bai Hulanda(Bergen op Zoom) pa studia pa yufrou di skol. 1939 e a bolbe pa Kòrsou kaminda 13 di oktober di e aña ei e a kuminsa traha na St. Martinus Gesticht(St. Martinus College).
Despues di Segundo Guera Mundial e a topa Jan Geerdink(un machinista di Marina Real) na Kòrsou i 24 di desèmber 1948 nan a kasa( 26 di desèmber 1948 na Misa di Sta. Anna).
E ku Jan a haña tres yui.
20 di mart 1953 nan a muda pa Hulanda, nan a bai biba na Hengelo(ov). Einan Nilda a bin na fayese dor di komplikashonan ku su embarazo.


text:
Un Zona di Tempu ta un region na Mundu, mas o menos dirigi pa e liñanan di longitud, ku tin un tempu uniforma i mada legalmente normalmente yama e tempu lokal. Pa konvention, e 24 zonanan di tempunan na munda ta computa nan tempu lokal komo un variashon di UTC ku ta e meridian di Greenwich, kada zona ta situa 14 grado oost i west di esun banda di dje. E punto di refferensia, e liña di Greenwich, ta na 0°. Tempu lokal ta e UTC plus e differencia di tempu for di e liña aki pa e lokashon menshona. Na theoria e subida ta sigui direshon oost inkrementa ku un ora kada 15°, te ku e liña internashonal di dato (longitud 180°). I e ta baha ku un ora kada 15° na direkson de ora e yega e liña internashonal di dato atrobe.
IntoduksonEdit
Zona di tempu ta wordu adjusta seasonalmente na standaart i daylight saving (den zomer). 'Daylight saving time zones (of zona di tempu di zomer) ta inklui un kambio (typikamente +1 ora) pa daylight saving time.
Zona di tempu standaart por wordu defina geometrikamente dor di dividi e bol di mundu den 24 Lune ku ta grens e merdiaan. na kada 15° e zonanan bisiña lo differensia ku 1 ora. Pa rasonan politiko, geografiko i pa ta mas kombiniente pa e habitantenan a kambia e zonanan un tiki ku ta kousa zonanan di tempu irregular. Tambe, na un par di region, differensianan di mei ora of kuart di ora ta na effekto.
Prome ku e intrudukson di zona di tempu, hende a usa e tempu de solo lokal. Originalmente e tabata e tempu apparente of berdat ku uso di un oloshi di solo., i despues e a bira e systema approksimdadamente ku uso di un oloshi tradishonal mekaniko. E sytema Mean di tempu tin dianan di mesun largura, pero ku ta bira sero na kabamentu di aña.
E uso di e oloshi lokal a bira kada biaha mas inkumbiniente ora treinan i Telekomunikashon a bira mas effeciente e oloshinan tabata differensia dor di nan postition geografiko, ku normalmente no tabata un number kumbiniente. E problema aki por a wordu resolve dor e synkronisa e oloshinan , pero na hopi kaminda te ahinda e tempu lo differnensia drastikamente for di e tempu di solo ku hende a kustumbra kune. Zona di tempu ta un komprimiso, ku ta kita e dependensia geografiko e astronomiko pero ku ta te ahinda ta duna e luganan lokal un tempu ku parse nan tempu di solo.
Zona di tempu standaartEdit
Te ku basta resien zona di tempu tabata basa riba Greenwich mean Time (GMT tambe jama UT1, e tempu di solo na longitud 0° (Meridian Primo). Pero komo tempu di solo, GMT ta defina pa e rotashon di mundu, ku no ta den un grado konstante. Kemen, e grado di e Oloshi atomiko a kambia kada aña i e la wordu di stuur den direkshon pa kuadra ku e tempu di solo di e GMT. Na Januari 1972, oloshinan atomiko a keda fixa anto un Schrikkel Seconde perdefina a wordu pone pa remplasa e kambionan. E systema nobo aki ta yama Tempu Universal Kordina (Coordinated Universal Time) UTC. Schrikkel secondes a wordu pone pa laga e oloshi keda den 0.9 seconden di e UTC. Na e manera aki, tempu lokal ta keda korresponde na e tempu di solo, i e variashonan den e rotashon di mundu ta konstrina na un simpel kambio di stap ku mas fasilmente por wordu applika pa obtene un tempu standaart uniforma (Tempu Internashonal Atomiko of TAi. Ke e implementashon di UTC, nashonan a kominsa use den e definashon na luga di GMT. Te Ku 2005 mayoria pero no tur nashon a altera e definishon de nan tempu lokal den e manera aki (ounke hopi hende no ta mira un destinkson entre GMT anto UTC). Kambionan den futuro por pasa si bin ku e desishon pa abandona shrikkel secondes.
Dor di e daylight savings time, UTC e tempu lokal na e Observatorio Royal na Greenwich solamente entre 01:00 UTC riba e delaster djadumingu na Oktober i 01:00 UTC riba e delaster djadumingu na Maart. Pa e restante di aña, temou lokal einan ta UTC+01, konosi na Inglaterra komo tempu britanniko di zomer (British Summer Time BST). Sircumstansia similar ta wordu applika na otro luganan.
Notashon di Tempu (ISO 8601)Edit
UTCEdit
Si e tempu ta na Tempu Koordinal Universal (UTC), pone un 'z' direktamente patras di e tempu sin un espasio. 'Z' ta e designator di e zona di tempu pa e UTC. "09:30 UTC" ta bira representa komi "09:30Z" of "0930Z". "14:45:14" lo bira "14:45:15Z' of "144515Z"
UTC tambe ta konsi komo tempu Zulu pasobra 'Zulu' ta codigo pa 'Z' na e Alphabet di ICAO
Time zone as offsets from UTCEdit
Zona di tempu ta skibi manera un offset di UTC den e formaat ±[hh]:[mm], ±[hh][mm], of ±[hh]. Esei kemen ku e tempu ta describi manera un ora prome ku UTC (meskos ku e tempu na Berlin den winter), e zona designator lo ta "+01:00", "+0100", of simplemente "+01". Eskaki ta appende na e tempu meskos ku 'Z' tabata ariba. E offset di UTC ku Daylight savings Time. Kemen e tempu di Chicago, ku ta situa na e zona di tempu mericano Central Time Zone, lo ta "−06:00" Pa winter i "−05:00" pa zomer.
AbbreviashonanEdit
Zona di tempu hopi biaha ta wordu representa dor di abbrevashon manera "EST, WST, CST" pero esakinan no ta parti di e tempu standaart internashonal ISO 8601 anto nan uso ta pa solamente designa e zona di tempu i esaki mes no ta rekomenda. Un par di e abbrevashonan aki por refferensia na differente zona di tempu na otro continente, por ehemper EST, WST, CST por refferensia na na e tempu Oost, Wèst, i Suit, na Merka i tambe na Australia.
EjemplonanEdit
E ejemplonan aki ta duna e tempu lokal na e siguiente lokashonan ront mundu na 12:00 UTC ora daylight savings time (of tempu di zomer) no tin effekto.


text:
Karaoke CRECE MAS MI AMOR POR TI Jesús Adrián Romero.Mp3
Crece mas mi amor por ti - Jesus Adrian Romero Lyrics.Mp3
crece mas mi amor porti - jesus adrian romero.Mp3
Crece mas mi amor por ti Jesus Adrian Romero Music Video.Mp3
Jesus Adrian Romero - Crece Mas Mi Amor Por Ti.Mp3
crece mas mi amor por ti- jesus adrian romero.Mp3
CRECE MAS MI AMOR POR TI - TUTORIAL GUITARRA - JESUS A. ROMERO.Mp3
JESUS ADRIAN ROMERO Crece Mas Mi Amor Por Ti.Mp3
crece mas mi amor por ti tutorial.Mp3
JESUS ADRIAN ROMERO Crece Más Mi Amor Por Ti.Mp3
Crece mas mi amor por ti-jesus adrian romero-cover by Billy sales.Mp3
jesus adrian romero Crece mas mi amor por ti.Mp3
Crece más mi amor por tí PIANO.Mp3
Jesus Adrian Romero Crece mas mi amor por ti Tutorial Intruccional Intro..Mp3
Tutorial - canto - CRECE MAS MI AMOR POR TI - MIKE - Jesus Adrian Romero - Mundial.Mp3


text:
OTTAWA/Canada – Promé Minister di islanan di Turks and Caicos (TCI) Ewing, ta di bishita na Canada serka Promé Minister Stephen Harper pa fortalesé lasonan entre e paisnan. Ewing a bisa
Tag "Turks & Caicos"
- Playoff Beisbòl AA ta ranka sali dia 16 di ougùstùs próksimo »
- (VIDEO) Eliminatoria Mundial U-20 aki na Kòrsou den Stadion Ergilio Hato »
- Nicolas Maduro: Aruba tin nos diplomátiko sekuestrá »
- Detenshon Jamaloodin prolongá »
- UPDATE – ARMA DI KANDELA »
- Kontinuashon di 3 edishon di Ronde Klip Shootout 2014 i Real Street Legal »
- Minister Ben Whiteman a duna update di hòspital nobo »
- Minister Ben Whiteman tokante kimamentu di sushi na Seru Papaya »
- Polis a tira hòmber den barika »
- All Star League ku Homerun Derby i All Star Game »


text:
- E artíkulo aki ta skirbí na papiamentu. Lo ta apresiá si por mantené e artíkulo aki na estilo di papiamentu.
Reino Hulandes ta un Reino ku for di 1954 ta konsistí di diferente país. Aworaki Reino Hulandes ta konsistí di cuater país: Hulanda, St. Maarten, Korsou i Aruba. Te ku aña 1975, Surnam tabata un país den Reino Hulandes. Nieuw Guinea tabata un país den Reino Hulandes te ku aña 1962. E Reino ta un monarkia federal ku e Rei di Hulanda komo kabes di estado. E relashonan entre e paísnan den reino ta skibí den e Statuut di 28 òktober 1954. Difisil ta pa mira e diferensia entre e Reino Hulandes (e tres paísnan) komo monarkia federal i e país Oropeo (Hulanda) ku ta karga e mesun nomber.
HistoriaEdit
Desde 1955 e Teritorio Insular Autonomo di Aruba a introduci su propio Escudo y desde 1976 su propio Himno y Bandera nacional y a base di un Referendum teni na maart 1977 a skoge tambe pa su Independencia, pa a bira un Pais politicamente completamente separa y independiente, completamente para riba su mes y un Estado Miembro di un Reino Hulandes den forma di un commonwealth segun e modelo di e Statuut di Westminster y e Commonwealth Britanico, consistiendo di cuater Pais, manera tawata e deseo di e pueblo ancra tambe caba for di augustus 1947 den un staatstuk oficialmente presenta y publica.
PaísnanEdit
- Hulanda (inkluyendo Boneiru, Sint Eustatius i Saba komo munisipionan hulandes, e islanan BES)
- Korsou
- Sint Maarten
- Aruba
Kabes di EstadoEdit
Rei Willem-Alexander di Hulanda. Rei Willem-Alexander ta kabes di estado di henter Reino Hulandes: cu ta consisti di e cuater nacionnan y paisnan separa y independienteHulanda, Aruba(1986), Curacao i St. Maarten (2010) .
Gobiernu di ReinoEdit
E Gobièrnu di Reino ta konsistí di e Rei di Hulanda (Rei Willem-Alexander) i e Ministerraad di Reino cu ta konsistí di e Ministerraad completo di Hulanda hunto ku e tres Ministernan cu cada un ta representa un di e tres paisnan Aruba, Curacao i St. Maarten.


text:
Archivo di May, 2011
Team di Recherche cu man yen!
Mayoria of casi 100 porciento a admiti nan culpabilidad
ORANJESTAD (AAN): Den tur silencio sin tanto fanfaria teamnan di Recherché muy en particular asina yama ‘woning inbraak’ e ultimo tempo ta pasa piki ladronnan manera ta captura pisca den reda. Masha hopi doño di entre otro apartamento, auto, empresa tambe di cas a bira victima di ladronnan y algun no tabata tin speranza cu autoridad lo bay gara esnan responsabel. E team di Recherche den e proyecto forma di Oranjestad y Santa Cruz no a perde speranza y nan a traha investiga, compila cu yudanza tambe cu departamento tecnico a logra nan meta pa gara e antisocialnan cu ta causando basta inseguridad bao di nos poblacion.
ORANJESTAD (AAN): Ayera oficialmente Minister Otmar Oduber, a anuncia cu Carubbian Festival ta CLA pa lanza nan promer edicion dia 9 di juni, 2011. Carubbian Foundation ya caba pa un par di luna ta trahando sin stop pa asina crea un festival unda Aruba su Cultura, Historia Artesania, Folklore y Musica lo destaca entre nos bishitantenan cu lo atende e festival aki. Incansable pero sigur un team dinamico cu no a perde speranza ningun momento y a kere den e Vision di gabinete Mike Eman pa medio di su Minister Otmar Oduber pa bin cu un festival unda NOS cultura mester destaca mas, unda nos bishitantenan no simplemente ta bay purba nos cushina y wak nos cultura pero por conoce nos hendenan.
Mervin Wyatt-Ras:
ORANJESTAD(AAN): Mervin Wyatt-Ras ta coregi loke a worde treci padilanti na radio door di MEP cu e no tabata presente na reunion di awa y coriente. Wyatt-Ras ta informa pueblo cu integrantenan di MEP, den e caso aki Señora Eveline Wever-Croes, mester hiba oposicion y no cada biaha purba leun na Wyatt-Ras y su colega Lopez-Tromp. Mervin kier trece padilanti cu su persona siguramente ta den reunion mas biaha cu esunnan di MEP cu ta acuse di no ta presente.
Esaki sigur pa loke ta trata reunionnan den comisionnan. No ta berdad cu mi no tabata tey den reunion cu ta trata awa y coriente paso e reunion aki no a sigui ayera y sigur den e reunion tocante e topico aki mi a haci un serie di pregunta na minister.
ORANJESTAD (AAN): Dialuna marduga un homber a yama su casa pa presenta na e parkinglot di Riu Hotel. E tabata cu su auto y despues di trabao a constata cu nan a destrui esaki na e parti dilanti den e grill.
Ora cu e señora a sali for di cas algun desconoci a drenta su cura. Den apenas 15 minuut di tempo a bin haya nan otro auto den garage riba cuater bloki.
Aki e ladronnan a horta cuater tire completo for di Nissan Sentra.
ORANJESTAD (AAN): Un situacion nobo ta presentando su mes e dianan aki den area di Caya Grandi na Playa. Comerciantenan ta notando un aumento notable di caso di kiebro. Un di e comerciantenan a splica DIARIO, cu den 19 aña cu nan ta operando den Caya Principal, nunca antes nan a bin confronta asina hopi vandalismo y robo, compara cu loke nan ta mirando ultimo 5 lunanan aki.
ORANJESTAD (AAN): Cu urgencia mester a dirigi unidad di Polis y Ambulance na altura di e pier di Zeewijk unda cu un persona a bira victima di un hinca di un Chucho. Mirando cu Ambulance di Gobierno tabata un tiki leu, a ricibi ayudo di Ambulance di Valero cu a asisti e homber cu pisca a hinca na su pia.
A transporta e victima cu urgencia pa Hospital pa ricibi tratamento medico mas avansa.
ORANJESTAD (AAN):– Diadomingo marduga a surgi problema durante campeonato di domino. A drenta informe na central di polis cu na Centro di bario Noord lo tin pelea y supuestamente cu arma. Patruya di Noord den un fraccion a acudi na e lugar pa restablece orden. Na yegada polis a topa un grupo di persona y nan tur ta indica e agentenan den direccion di un homber. Esnan presente a notifica e polisnan cu supuestamente e homber en cuestion lo ta den poder di un arma blanco.
Ayeranochi a firma acuerdo cu tres accionista
ORANJESTAD (AAN): Ayeranochi nos a haya informacion relaciona cu e aerolinea Dutch Antilles Express (DAE) ya cu den algun medio local a ser menciona cu e compania a bay bancarota.
Te asina leu, DIARIO a haya confirmacion cu gerencia di DAE a firma ayeranochi un acuerdo cu tres accionista cu a cumpra e compania. Dutch Antilles Express tin su base na Corsow. Ta opera vuelonan entre Caribe, Colombia y Venezuela.
Un total di 41 miembro di clubnan di servicio a participa
Aruba Lions Club a logra uni e clubnan di servicio pa un bon causa
ORANJESTAD(AAN)— Aruba Lions Club por mira atras na un evento hopi exitoso. Ta trata aki di e “The 1st Fellowship Fundraising Tournament” di cual tur fondo recauda a bay pa Koningin Wilhelmina Kankerfonds. Ta pa prome bes den historia di clubnan di servicio cu ta organisa un evento asina pa recauda fondo, den cual a uni e clubnan di servicio, manera ta Rotary Club of Aruba, Quota Club, Women’s Club y Aruba Lions Club mes.
Aruba a establece contacto atrobe cu ABN AMRO
ORANJESTAD(AAN):– Durante e presentacion di Aruba na inversionistanan den
Malietoren cerca Vereniging Nederlandse Ondernemers por a mira tambe
presencia di Alex Driesen cu
ta Executive Director Export Finance di ABN AMRO.
Despues di haya un bista completo riba e posibilidadnan cu Aruba tin, a entrevista e ehecutivo aki tambe. Pa casualidad prome minister Mike Eman a establece contacto atrobe cu ABN AMRO y a tene te hasta un reunion cu e top ehecutivonan di ABN.
MEP ta warda Booshi biaha pa organiza nan manifestacion
ORANJESTAD(AAN):– MEP ta preparando su mes pa e congreso aki dos luna. Ya caba a cuminsa pasa den diferente distrito pa asina papia cu e lidernan di bario y e habitantenan den e area.
MEP ta sacando diferente invitacion pa purba haya forza bek den comunidad. Un MEP hopi zwak pa motibo di mal gobernacion cu nan tabata tin. Un gobernacion di puro mentira y corupcion. Den nan reunionnan di contacto kier tende e dolor di e pueblo riba prijs di awa y coriente. Mal cos of topico pasobra na 2001 den plan di gobernacion a priminti cu lo baha prijs di energia. Desde 2001 bin ariba ta subi so e prijs a subi. MEP a djis gaña pueblo pasobra vision sigur nan no tabata tin mirando cu nunca e prijs a baha.
Premier Eman na Hulanda
ORANJESTAD(AAN): Un agenda basta pisa Prome Minister mr. Mike Eman y su delegacion di Gobierno tabata tin durante nan biahe di trabou pa Europa, especialmente Hulanda. Tur cu e meta pa presenta tur e plannan y vision cu Gobierno tin pa Aruba. Inclusive tabata tin un bishita na sede di Union Europeo na Bruselas. Na Hulanda a topa cu Eerste y Tweede Kamer, y diferente Minister di e Gobierno Hulandes. Un di e ultimo reunionnan tabata cu Minister di Asuntonan Economico Maxime Verhage y Minister di Defensa Hans Hillen. Minister Hillen tabata esun cu a conseha pa mantene e base militar na Aruba habri cual a trece un satisfaccion grandi pa Gobierno.
Minister Plenipotenciario Edwin Abath
ORANJESTAD(AAN):– Awor cu gobierno ta drechando e relacion den Reino bek, naturalmente Aruba Huis tambe tin un rol masha importante. Ora cu presentacionnan importante tuma lugar di mes hopi cos ta sigui via Aruba Huis. Den entrevista cu Edwin Abath, minister plenipotenciario, el a splica cu e posicion di Aruba actualmente ta danki tambe na e trabao di diplomacia na Den Haag. Desde cu e desmantelacion a tuma lugar den Antiyas algun cos mester a sosode tambe pa Aruba duna un dimension mucho grandi cu interesnan estrategico. Sr. Abath a splica cu for di momento cu a yega na 2009 a cuminsa pa drecha e relacion cu Hulanda y posicion di Aruba di Reino.


text:
Asunto
- Home
- Tópiko
- Antia Hulandes i Aruba
- Relashonnan estatal nobo den Reino
- Sentro di Servisio Regional
- Agrikultura, Maneho di naturalesa i Kalidat di alimento
Relashonnan estatal nobo den Reino
Kontenido di página: Agrikultura, Maneho di naturalesa i Kalidat di alimento
Kunuku ta duna nos alimento. Kunuku ta tambe naturalesa i paisahe i base di un ekonomia bèrdè. Ministerio di Agrikultura, Maneho di naturalesa i Kalidat di alimento (LNV) ta trahando riba un ekilibrio entre tur e elementonan ei. Nos ta hasi esaki stimulando inovashon. I ofresiendo sosten finansiero, nos ta duna guia, pone regla i supervisá.
Aktividat- i proyektonan na Boneiru
- Agrikultura duradero
Un di e metanan na Boneiru ta, stimulá agrikultura duradero, kaminda produkshon lokal di kuminda di bestia i produktonan agríkola ta bai floresé atrobe i Boneiru ta bira e ora ei ménos dependiente di importashon. Pronto lo kuminsá ku un proyekto di prueba. Esaki ta tuma lugá huntu ku Bestuurscollege, Servisio di Ordenamentu i Maneho di teritorio, kunukero- i hortikultornan i e Ministerionan di VROM i Asuntunan sosial i di empleo.
- Naturalesa
Naturalesa na Boneiru ta di mayor preokupashon. Tantu na tera komo den laman. Huntu ku Bestuurscollege, organisashonnan di naturalesa (e.o. STINAPA), ‘Staatsbosbeheer Nederland’ i e Ministerionan di VROM i Tráfiko i Atministrashon di awa públiko, Ministerio di LNV ke duna di forma aktivo i sólido e debido kuido na e isla akí.


text:
Kòrsou
- E artíkulo aki ta skirbí na papiamentu. Lo ta apresiá si por mantené e artíkulo aki na estilo di papiamentu.
Kòrsou (òf Curaçao, Corsou) ta un isla i un pais den Reino Hulandes den parti zùit di Karibe for di e kosta di Venezuela. E isla ta esun mas grandi i mas populá di e tres islanan ABC (ta para pa Aruba, Boneiru). Kòrsou su kapital ta Willemstad. Kòrsou a haña su Status Aparte huntu ku Sint Maarten, riba 10 di oktober 2010. E sobra di isla ku ta Boneiru, Saba i St Eustatius ta munisipio di Hulanda, asina yama isla-BES.
Kòrsou tin un area di 444 km2 (171 mia²). Den e senso di Antias Hulandes di 2001, e populashon tabata 130.627 habitante, lokual ta nifiká un densidat di populashon di 294 habitante pa kilometer kuadrá. Den 2004 e populashon tabata aproksimadamente 133.644 habitante.
Kontenido
Geografia[editá | edit source]
Kòrsou ta konosí pa su ref di koral ku ta hasi e un lugá ekselente pa 'sambuyá'. E lamannan na parti zùit tin hopi lugá popular pa sambuyá. Un karakterístika eksepshonal di Kòrsou ta ku e fondo di laman ta kai hundu den algun shen pia (menos ku shen meter) for di kosta, anto por yega e ref fasilmente sin boto. Nan sa yama e kaminda unda e fondo di laman ta bira hundu e "blue edge" na ingles. Laman fuerte y falta di laman santu ta hasi e kosta nort di Kòrsou peligroso pa landa i sambuyá, pero sambuyádónan avansá sa bai ku boto si kondishonnan permití. E kosta zùit ta hopi diferente y ta ofresé awa remarkabelmente trankil. E kosta di Kòrsou tin yen bahia y boka, hopi di nan bon pa ankramentu. Orkan no sa pasa riba Kòrsou y e tin un klima semi-árido, manera savana. Kòrsou su flora ta otro for di vegetashon típiko di isla tropikal y e ta mas manera esei di parti zùit-ost di Merka. Varios forma di datu, mata ku sumpiña y mata ku ta keda bèrdè henter aña ta prevalente. E punto mas haltu di Kòrsou ta e Seru Kristòfel na 375 meter, na parti nort-wèst di e isla. Esaki ta den e parke reservá, Curaçao Christoffelpark, ku por eksplora ku outo, baiskel, kabai òf na pia. Tin diferente ruta ku por sigui. Kòrsou tin hopi kaminda ku bo por marcha òf kana. Tin e saliñanan, unda flamingo ta bai pa sosegá y kome y 25 kilometer zùit-ost di Kòrsou tin e isla chikitu Klein Curaçao.
Historia[editá | edit source]
E habitantenan original di Kòrsou tabata e indígenonan Aruaka. E promé europeanonan ku a mira e isla tabata miembronan di un ekspedishon spañó, bou di Alonso de Ojeda den aña 1499. E spañónan a desimá e Aruakanan. E hulandesnan a okupá e isla na aña 1634. E West-Indische Compagnie (WIC) a establesé Willemstad riba kantu di Schottegat. Promé, kolonista a ignorá Kòrsou pasombra e tabata falta hopi kos ku tabata interesá nan, manera depósitonan di oro. Sinembargo, e haf natural di Willemstad a proba di ta un lugá ideal pa hasi negoshi. Komersio i transportashon di karga riba barku a bira e aktividadnan ekonómiko mas importante di Kòrsou, asina Kòrsou a bin hunga un ròl importante den un di e retnan internashonal di negoshi mas kompliká den historia: e negoshi di katibu atlántiko. E WIC a hasi Kòrsou un centro pa negoshi di katibu na aña 1662. [1] Komersiantenan hulandes a trese katibu for di Afrika na lugánan yamá Asiento. Di ey nan a bende e katibunan y a hiba nan via barku na varios destinashón na Sur Amérika y den karibe. Gran kantidat di katibu tabata wordu bendé akinan durante e periodo mas prosperoso di e negoshi. Mas despues e inglesnan y e fransesnan a okupá e isla pa un periodo kòrtiku. Kontribuyendo na e meskla di idiomanan riba e isla. E hulandeses a abolí sklabitut na aña 1863. Kòrsou su arkitektura ta un meskla di varios estilo kolonial hulandes i spañó. E varios otro edifisionan históriko den y rònt di Willemstad a logra buta e siudat riba UNESCO su lista di herensia mundial. E isla ta yen di landhùis y kas di palu di maishi, hopi di nan tabata restorá y hende por bishita nan. Despues di abolishón di sklabitut a bin un temporada di difikultat ekonómiko, ku a pone hopi hende di Kòrsou bai biba afó, manera Cuba unda nan a traha riba plantashi di súku.
Ora a deskubrí zeta na Venezuela na aña 1914, e suerte di Kòrsou a kambia drástikamente. Royal Dutch Shell (promé ku esei: Koninklijke/Shell Groep) i e gobièrnu hulandes a traha un refineria ekstensivo riba e sitio bieu di Asiento, unda a bende katibu antes, ku a trese hopi trabou pa un gran parti di e populashon di e isla, i a pone ku hopi hende djafó a bin biba akinan pa haña trabou tambe. Kòrsou tabata e lugá ideal pa e refineria pasombra e tabata leu for di e desorden sosial i sivil di gran parti di Sur Amérika, pero basta serka di e depositonan di zeta di e Bahia di Maracaibo. Tambe e tin un ekselente haf natural ku por akomodá tanker grandi. E kompania a trese un pida rikesa na e isla. Hopi kas tabata trahá i Willemstad a haña un infrastruktura ekstensivo. Sinembargo, despues di tempu a bin differensianan grandi entre gruponan soshal di Kòrsou. Disatisfakshon y tension entre gruponan soshal a resultá na protestanan grandi riba 30 mei, 1969. E desorden sivil a kousa un movementu sosial ku a pone ku e populashon lokal a haña mas influenza den e proseso polítiko. Turismo tambe a desaroyá i ku winst belasting abou, hopi kompania por a establesé nan mes akinan pa evitá reglanan rigoroso di otro pais. Den añanan 1980 Royal Shell a bende e refineria i aworaki PDVSA ta hür e serka gobièrnu di Kòrsou. E ultimo añanan aki Kòrsou ta purbando di kapitalisá riba su historia i herensia úniko pa turismo sigui ekspandé.
Poblashon[editá | edit source]
Debe na su historia, e isla awor ta yen di varios grupo étnico. Kòrsou awor ta parse di ta e ehèmplo ideal di multikulturalidat. Habitantenan di Kòrsou ta diverso i hopi biaha di varios orígen. Gran parti di e populashon ta afro-karibense. Esaki ta inkluí hende multi-rasial ku ta identificá nan mes como afro-caribeño. Tambe tin menoridatnan di hende hulandes, ost asiatiko, portugues i di Levant. Ainda mas, tin tambe varios imigrantenan resien di paisnan serca di Kòrsou, notablemente di Suriname, Haiti, Karibe anglofóniko, Dominican Republic, Venezuela y Colombia. Den último añanan e cantidad di pensionado hulandes a subi drásticamente.
Polítika[editá | edit source]
Kòrsou a haña un gobièrnu limità di su mes riba 1 yanüari, 1954. Apesar di esaki, hopi hende no a partisipá den e proseso polítiko te ku despues di e movementunan sosial den e último añanan '60. Den e añanan 2000 e estado polítiko di e isla tabata bou di diskushon atrobe, lokual ta trata e otro islanan di Antias Hulandes, tratando e relashon ku Hulanda i entre e islanan di Antias. Den un referèndum tené riba 8 aprel 2005, huntu ku Sint Maarten, residentenan a vota pa status aparte pafo di Antias Hulandes, manera Aruba, ningando e opshonnan pa independensia kompletu, birando parti di Hulanda, òf keda manera e ta. Dia 10 di òktober 2010 Kòrsou ta bira pais outónomo den Reino Hulandes. E ministerionan di pais Kòrsou ta nuebe na tur.
Ekonomia[editá | edit source]
E industrianan mas importante di e isla ta inklui refinashon di zeta, turismo i "offshore banking"esta servisio finansiero internashonal. Transportashon di karga riba barku i otro aktividad konektá ku e haf di Willemstad tambe ta hasi un kontribushon grandi na e ekonomia.
Idioma[editá | edit source]
Te ku awe hende sa debatí e orígen di e nòmber Curaçao, pero un splicashon ta ku e ta derivá di e palabra portugues pa 'kurason', lokual ta "coração". Sigun Joubert i van Buurt, e nòmber Kòrsou ta originá serka e kaiketionan, kende tabata ser referí den relatonan spañó manera "Indios Curaçaos". Esei ta signifiká ku kisas e poblashon aki tabata yama su mes asina. Awendia hende di otro pais sa asosiá e nòmber Curaçao ku un tipo di blou, i sa huza e como un athetivo, pasó di e likùr blou skur yamá "Blue Curaçao".
E idiomanan mas papiá na Kòrsou ta papiamentu, hulandes, spañó i ingles. Papiamentu ta e idioma nativo di mayoria habitante, ku hulandes, hulandes como e idiomana ofisial. Hopi papiá ta e idiomanan hulandes, ingles i spañó i ta e idiomanan nativo di basta minoridat grandi. Hulandes tabata e idioma di instrushon na skolnan for di tempu kolonial. Sinembargo, tabata tin hopi debate resien trantado e asuntu di huza papiamentu na eskol, pero tin un skol básiko i un skol di ensenansa avansa ku si ta huza papiamentu komo idioma di instrukshon kual ta kolegio Erasmo na suffisant i SKAI Erasmo (SKol Avansa Integra)
Religion[editá | edit source]
Segun e senso di 2001, mayoria habitante di Kòrsou ta katóliko (85%). Otro denominashon ta protestant, adventista i metodista. Banda di e denominashonnan ofisial kristian, tin habitante ku sa partisipá den religion di Montamentu, brua i kustumber afrikano similar na Voodoo i Santeria. Manera otro lugá den Latino Amerika, e misa Pentekostal ta birando mas popular. Tin hende Mòslim i hindú ta practica na Kòrsou tambe. Maské ta poco hende, kurasoleñonan hudiu tabatin un impakto signifikante riba historia. Kòrsou tin e kongregashon hudiu mas bieu ku ahinda ta aktivo den hinter Amérika - for di 1651 - i e snoa mas bieu di hinter Amérika ku ahinda ta huzá for di 1730.
Edukashon[editá | edit source]
Educashon na Kòrsou, komo otro lugá den Antias, ta bon segun norma regional. E universidatnan prinsipal ta:
- UoC (University of Curacao )
- St. Martinus University
- UDC (The University of the Dutch Caribbean)
Sentro Pre Eskolar 0 pa 4 aña Guia pa siña i tarea dirigi despues di skol 4 te ku 13 aña
Formashon di Hoben te ku 17 aña
Bandera[editá | edit source]
E bandera di Kòrsou ta blou ku un strepi hel parti abou i dos strea blanku ku sinku punta na e parti ariba. E blou ta simbolisá laman i shelu (parti abou i ariba, respektivamente), partí pa un strepi hel ku ta representá e solo. E dos estreanan ta representá Kòrsou i Klein Kòrsou, pero tambe 'amor i felisidad'. E sinku puntanan riba kada strea ta simbolisá e sinku kontinentenan for di kual Kòrsou su hendenan a bin.
E strepinan horizontal tin un proporshon di 5:1:2. E streanan tin diameter di 1/6 i 2/9 di e haltura di e bandera. E centro di e estrea mas chikitu ta 1/6 di e haltura, for di e rant ariba i di man robes, i e sentro di esun mas grandi ta 1/3 for di e rant ariba i di man robes. E azul ta Pantone 280, i e hel ta Pantone 102.
Transporte[editá | edit source]
Kòrsou tin un aeropuerto nashonal esei ta Aeropuerto Hato.
Linknan eksterno[editá | edit source]
- Sitio ofisial di Kòrsou
- www.gov.an - Portal ofisial di e gobièrnu di Antias Hulandes
- Curacao-gov.an - Sitio ofisial di gobièrnu di Kòrsou
- Curacao Tourism Board Sentro di turismo di Kòrsou
- Curaçao Hospitality And Tourism Association - Informashon riba Kòrsou su hospitalidat i industria di turismo
- Experience Curacao Sitio ofisial di e Curaçao Hotel Association
Referensianan[editá | edit source]
- ↑ "Historia di Kòrsou" - Sitio ofishal di Gobiernu di Kòrsou.


text:
Historia di ciencia
Siencia ta un curpa di conocimento empirico, theoretico y practico tocante di e mundo natural, produci pa medio di un comunidad global di investigadonan sientifico cu ta haciendo uzo di methodonan sientifico, cual ta emfatisa e observacion, experimentacion y explicacion di fenomenonan natural real. Mirando e status dual cu siencia tini como un conocimento objetivo y como un creacion humano, bon historiografia di siencia ta haci uzo di methodonan historico tanto di historia intelectual y di historia social.
Sigiendo e origen exacto di siencia moderno ta posibel dor di e cantidad di textonan importante cu a keda tras for di e antiguedad clasico.


text:
Zona di tempu
Un Zona di Tempu ta un region na Mundu, mas o menos dirigi pa e liñanan di longitud, ku tin un tempu uniforma i mada legalmente normalmente yama e tempu lokal. Pa konvention, e 24 zonanan di tempunan na munda ta computa nan tempu lokal komo un variashon di UTC ku ta e meridian di Greenwich, kada zona ta situa 14 grado oost i west di esun banda di dje. E punto di refferensia, e liña di Greenwich, ta na 0°. Tempu lokal ta e UTC plus e differencia di tempu for di e liña aki pa e lokashon menshona. Na theoria e subida ta sigui direshon oost inkrementa ku un ora kada 15°, te ku e liña internashonal di dato (longitud 180°). I e ta baha ku un ora kada 15° na direkson de ora e yega e liña internashonal di dato atrobe.
This is an excerpt from the article Zona di tempu from the Wikipedia free encyclopedia. A list of authors is available at Wikipedia.


text:
Karbon
Karbon ta e elemento kímiko ku e simbolo C anto number 6 riba e Mesa periodiko. Komo e ta un miembro di grupo 14 riba e mesa periodiko, e ta un no-metal anto tetravalente-trahado kwater elektron disponibel pa forma bontnan kimiko. Tin tres isotopo ku ta okuri naturalmente, aunke 14C ta radioaktivo, anto ta dekada ku un mei-bida di mas o menos 5730 aña. Karbon ta un di e par di elementonan konosi for di antikuidat. E nomber "karbon" ta bini for di e lenga latino carbo.
This is an excerpt from the article Karbon from the Wikipedia free encyclopedia. A list of authors is available at Wikipedia.


text:
Ora di crea Rijksoverheid.nl nos ta dedica hopi atencion na accesibilidad, calidad di creacion y e facilidad pa localis’e. Nos aspiracion ta pa ofrece tur informacion di tal forma, cu tur hende por uza y tira un bista den nan.
A crea e website segun e Modelo di Calidad Norma di Web (Kwaliteitsmodel Webrichtlijnen). E normanan aki ta basa riba combenionan internacional reconoci tocante accesibilidad, durabilidad, intercambio y localisacion di e websitenan.
Creacion di websitenan segun e Modelo di Calidad Norma di Web ta ofrece e siguiente bentahanan:
- Accesibel den forma miho y duradero pa hende y mashinnan di buskeda.
- Wesite mas lihe.
- Prepara pa futuro (entre otro: aplicacionnan mobil).
- Restitucion mas halto riba Inversion.
- Miho trabou di dunamento di encargo.
- Manehamento di risico administrativo.


text:
Lesa Richard Dawkins su introdukshon pa “The Out campaign” aki.
Ateista semper a ta na vanguardia di pensamentu rashonal i forsa potente di iluminashon, i awor bo por kompartí bo idealismo dor di forma parti di e kampaña OUT.
Tin muchu mas ateista ku mayoria di hende ta realisá nan mes. Sali fo’i kashi! Lo bo sinti bo mes liberá, i bo ehèmpel lo duna otro kurashi di hasi meskos. (No “out” un otro persona, sino warda te ora nan hasi esaki di nan mes boluntat ora nan ta kla p’esaki.)
E kampaña OUT ta duna hende e oportunidat di laga otro realisá nan mes ku nan no ta nan so. Tambe e por sirbi komo un manera pa habri un kombersashon i por yuda kaba ku e imáhen negativo stereotípiko di ateista. Laga mundu sa ku nos t’ei pa keda, i ku nos ta permití esnan ku ke kondená nos, pa pusha nos un banda.
Segun mas i mas hende djòin e kampaña OUT, ménos i ménos hende lo sinti nan mes intimidá dor di religion. Nos por yuda otro komprondé ku ateista ta bin den tur tamaño, forma i koló. Nos ta obrero i profeshonal. Nos ta mama, tata, yu, ruman i abuelo. Nos ta humano (nos ta primate) i nos ta bon amigu i bon siudadano. Nos ta bon hende ku no ta sinti nesesidat di wanta nan mes duru na un mundu sobrenatural.
A bira tempu pa laga nan tende ta kiko nos ta pensa di e intrushon di religion den nos skolnan i den polítika. Ateista, huntu ku miónes di otro ta fadá di intimidashon di esnan ku ke pusha nan agènda religioso den garganta di nos yunan i di nos gobièrnu. Nos tin di tene mundu sobrenatural for di nos prinsipionan moral i for di nos sistema polítiko i legislativo.
A yega e ora pa bin dilanti i
Nos tini hopi aktividat i plan emoshonante pa e kampaña OUT, asina pèrkurá di listra e último desaroyonan.
OUT Campaign ‘Scarlet Letter’ T-shirts, lapel pins, buttons and stickers now available.
This page is also available in Afrikaans, Arabic, Basque, Catalan, Chinese-Simplified, Chinese-Traditional, Croatian, Danish, Dutch, English, Finnish, French, German, Greek, Hebrew, Hindi, Hungarian, Italian, Japanese, Kannada, Korean, Marathi, Mongolian, Norwegian, Persian(Farsi), Polish, Portuguese-Brazilian, Portuguese-European, Punjabi, Romanian, Russian, Slovak, Spanish, Swedish, Tamil, Telugu, Turkish, and Urdu


text:
Chiara Petrocchi preparando pa Azerbajian y Angelo Rodriquez y Stargell de Cuba ta preparando pa Festival Olimpico na Qeuretaro Mexico
Chiara Petrocchi ta preparando su mes duro duro pa e Mundial di Cadet na Azerbajian cual lo ta bai ta den Juli 24 pa 27 2014, Chiara ta bezig ta train dos bez pa dia e ta train di 5or di mainta pa 7or di mainta y di 5or di atrardi pa 8or di anochi.
Angelo Rodriquez y Stargell de Cuba tambe ta preparando su mes pa e Festival Olimpico cual lo ta bai ta na Queretaro Mexico den Juli 19 – 21 2014.
Angelo conhuntamente cu Chiara y Stargell ta bezig ta train hopi duro pa asina nan bai representa nan Pais y pa asina nan por pone Aruba su nomber na halto. Nos di Stichting Tiger Taekwondo Academy kier a manda bisa Chiara Petrocchi y Angelo Rodriquez y Stargell de Cuba hopi exito y cu nan por bin cu un bon resultado pa nos dushi Pais Aruba


text:
Malaysia
Malaysia ta un monarkia konsitushonal federal den Asia Sudeste. E ta konsistí di diestres estado anto tres teritorio federal anto e tin un superfisio total di 329,847 kilometer kuadrado. E ta separá dor di e Laman di Sur China den dos region, Malaysia Peninsular anto Bornio Malayiko (tambe konosi komo west i ost Malaysia respektivamente). E ta grens via tera ku Thailandia, Indonesia, anto Brunei, anto e tin grensnan martitimo ku Singaporo, Vietnam, anto Filipinas. E siudat kapital ta Kuala Lumpur, pero Putrajaya ta kaminda e gobiernu federal ta sintá. E poblashon di 2009 tabata mas ku 28 mion.


text:
Brug di Golden Gate
E Brug di Golden Gate ta un brug di suspenshon ku ta span e Golden Gate, e habrimentu di e Bahia di San Fransisco den e Oceano Pasifiko. Komo un parti di Ruta U.S 101 anto Ruta di estado di California number 1, e ta konekta e Siudad di San Fransisco riba e punta nort di e Peninsula di San Fransisco na e County di Marin. E brug di Golden Gate tabata e brug di supenshon di mas largu na mundu ora e tabata kumpli na e aña 1937, anto e la bira e symbolo internashon di e siudad si San Fransisco, California, anto di e Estadonan Uni. Aunke su largura di span a wordu suprasá dor di ocho otro brug despues di su kabamentu, e ta te ahina e brug di suspension di dos mas grandi den e Estadonan Uni, despues di e brug di Verrazano-Narrows Bridge na New York City. E a wordu delkara un Wonder di Mundu moderno dor di e Sosiedat di Engeniernonan Civil Merikano. E guia di biahe di Frommers ta konsidera e brug "posiblemente e brug di mas nechi, anto sigur esun di mas fotografiá na mundu".
This is an excerpt from the article Brug di Golden Gate from the Wikipedia free encyclopedia. A list of authors is available at Wikipedia.


text:
Illuminati
Illuminati (plural di Latin illuminatus, "iluminacion") ta un nomber cu a wordo duna pa varios grupo, tur dos ta historico y moderno, y tur dos ta real and ficcion. Segun historia, e nomber ta referi specialmente na e Bavarian Illuminati, un era di Iluminacion di comunidad secreto haya riba 1 di mei 1776. Den tempo moderno ta wordo referi di ta un supuestamente organisacion conspirativo cu ta funciona manera un sombra "tras di e poder di trono" , cu segun ta controlando co'i asunto mundial via e gobiernonan actual y negoshi, mas tanto manera un encarnacion moderno of Bavarian Illuminati di continuacion. Den e contexto aki, e Illuminati ta di kere cu nan e mastermind di evento cu lo guia e stablicimento di e "New World Order" (Ordo di Mundo Nobo).
This is an excerpt from the article Illuminati from the Wikipedia free encyclopedia. A list of authors is available at Wikipedia.


text:
Laman
Un laman generalmente ta referí na un kurpa grandi di awa salu, pero e termino sa wordu huza den otro konteksto tambe. Normalmente e termino ta referí na un ekstenshon grandi di awa salino konektá ku un oseano i sa wordu huza komo un sinonimo pa oseano tambe. E sa wordu huza pa referi na un lago salino grandi ku no tin un eskape natural, e Laman Caspio ta un ehempel di esaki.
This is an excerpt from the article Laman from the Wikipedia free encyclopedia. A list of authors is available at Wikipedia.


text:
Entrante diamars 1 di juli y pa un luna largo tur esnan cu bishita RBC Royal Bank situa den Caya Betico Croes por mira e stand di Stichting Bloedbank na cual tin tambe e saco di sanger y e carchi cu e interesadonan por registra pa bira donante.
Country Manager di RBC Royal Bank, Sr. Pierre Rafini na e ocasion aki a ilustra e importancia di donantenan di sanger, y tambe e la agrega cu como Banco nan ta hopi contento di por duna nan aporte pa por yuda Bloedbank haya mas donante.
Sra. Rose-Ann Ruiz, Assistant Marketing Manager ta un empleado di RBC Royal Bank y ta un donante pa 2 aña caba. For di e prome biaha cu e la wordo acerca, e no a duda nigun momento y e ta hopi contento di su aporte. Sr. Felipe Werleman, Relationship Manager Business Banking di RBC Royal Bank y donante di sanger a comparti cu esnan presente su testimonio como un donante di sanger. Esaki a cuminsa den un conversacion amistoso y a bira un compromiso. Sr. Werleman tin 30 aña dunando sanger y e ta invita comunidad completo pa duna nan gotita di sanger y aporta na nos comunidad.
Sra. Silvia Evertsz, Manager Client Care na RBC Mainstreet branch oficialmente a yena e prome carchi y a deposita esaki den e saco di sanger. Sra. Evertsz ta spera cu asina su otro coleganan por sigui su pasonan y nan tambe por contribui na e bon causa aki.
Ya caba for di dialuna 23 di juni e stand ta na RBC y hendenan a cuminsa registra. Manera ta conoci esaki ta un otro proyecto mas pa e campaña di Stiching Bloedbank Aruba pa yuda atrae donantenan nobo. Durante e luna di juni e stand tabata na AZV y akinan a logra haya 21 registración pa bira donante di sanger.
Bloedbank a aserca Bankers Association di Aruba (ABA) pa haya nan cooperacion pa e proyecto aki. Unimamente Bloedbank a ricibi e sosten for di ABA pa e proyecto aki E proyecto di The Traveling Bloodbag serka e banconan lo inicia na RBC y despues lo continua na e otro banconan.
Bloedbank ta invita clientenan di RBC pa registra pa bira donante y tambe empleadonan di RBC y tur otro persona cu ta den sercania di e branch den caya grandi.
Naturalmente semper por haya mas informacion tambe via di e website www.bloedbankaruba.aw , www.facebook.com/StichtingBloedbankAruba of yama na oficina na e number di telefoon 587-0002.
Traveling Blood Bag di Bloedbank ta na RBC Royal Bank Main Street Branch
Entrante diamars 1 di juli y pa un luna largo tur esnan cu bishita RBC Royal Bank situa den Caya Betico Croes por mira e stand di Stichting Bloedbank na cual tin tambe e saco di sanger y e carchi cu e interesadonan por registra pa bira donante.


text: Diaranson mainta Polis ta bay Barcadera. Na e sitio nan ta haya dos auto tapa bou cement. Polis mes ora a cuminsa investiga kiko a pasa na e sitio. E la papia cu un representante di e compania Thiel Corporation. E cabayero a declara cu lo ta un tubo bou tera di cement lo a rementa. E tubo ey parse tin basta tempo eybou nan. Loke a bira sumamente preocupante e momento ey ta ora cu a haya sa cu, un ora pa otro un otro explosion lo por tuma luga. Mes ora e Polis a tuma medida y a pidi tur hende den e area pa aleha di biaha. A pone tur instancia nan concerni di loke a pasa. Brandweer DTI y tambe departamento technico di Polis a bay na e sitio, pa asina un investigacion cuminsa pa wak con serio e peliger aki ta. E buraco ta mas o menos di 1meter y algo di diameter. Pa cu e autonan Thiel Corporation lo haci nan limpi, y si tin daño nan lo tin di cubri esey.


text:
Boso Ta un Sekta Merikano?
Nos sede mundial ta situá na Merka. Sinembargo, pa e siguiente motibunan nos no ta un sekta merikano:
- Un sekta ta un grupo ku a separá su mes for di un religion eksistente. Pero Testigunan di Yehova no a separá for di un otro religion. Mas bien, nos ta sinti ku nos a restablesé e forma di kristianismo ku tabata eksistí den promé siglo.
- Testigunan di Yehova ta prediká den mas ku 230 pais. Unda ku nos ta biba, nos promé lealtat ta na Yehova Dios i Hesukristu, no na gobièrnu merikano òf otro gobièrnu humano.—Huan 15:19; 17:15, 16.
- Tur nos siñansa ta basá riba Beibel i no riba loke un lider religioso na Merka a skirbi.
—1 Tesalonisensenan 2:13.
- Nos úniko lider ta Hesukristu; nos no ta sigui hende.
—Mateo 23:8-10.


text:
SIUDAT DI PANAMA/Panamá- Ainda polis ta buskando e dos hóbennan hulandes ku a disparsé for di siman pasá djamars na Panamá. Lisanne Froon di 22 aña i Kris Kremers di 21 aña, a disparsé siman pasá despues ku nan a plania pa bai kana den mondi serka di e pueblo Boquete.
Parse ku e hóbennan no a topa ku nan guia, kende a bin ta reportá e hulandesnan pèrdí.
Último dianan tabata tin hopi mal tempu na Panamá. Helikòpternan tabata tin problema ku bientu djarason, pero e búskeda a resumí awe. Servisionan ouksiliar a asta kuminsá hasi uso di kachónan di reskate pa buska den e área.
Famia di e víktimanan a partisipá riba facebook ku Lisanne i Kris tabata lùnch na “Restaurante Nelvis” den oranan di mèrdia na Boquete djaluna, 31 di mart ora dos hòmber hóben a aserká nan i lanta kombersashon ku nan.


text:
Horcan
Un horcan , ciclon, tifon of taifoen ta un tormenta tropical, na unda e velocidad di biento di e dremp'i horacan ta excede. Un horcan ta bin di un tormenta tropical si esaki ta baha di fors'i biento 12. Horcan sa bin di tropico of subtropico, pero no cerca di e evenaar, door cu e efect'i coriolis ta hopi suak. Un tormenta sin caracteristica tropical di e dremp'i horacan cu ta excede ta un tormenta cu fors'i horcan. Tin tres caracteristica di un horcan: 1. un conveccion atomsfer; 2. un circulacion cera, esaki kiermen cu e ta completamente rond y no ta stroba e front y 3. nucleo cayente: e aire di mas cayente bo ta hay'e den e wow'i horcan.
Kontenido
Diferente nomber[editá | edit source]
E ta haya e nomber si e tormenta tropical cu velosidad di biento di 12 Beafort y si dremp'i horacan ta excede.
Merca[editá | edit source]
Na Merca nan ta papia di horcan si ta den e Lama Atlantico y occidental y parti central di Pacifico. E palabra ta origina di Huracan, nomber di e dios di biento y destruccion cerca e Mayanan den Mexico y America Central (hurricane den Ingles, Ouragan den Frances y Huracán den Spaño).
Azia[editá | edit source]
Nan ta papia di taifoen of cycloon. Tambe skirbi tyfoon. Esaki ta bin di palabra Ingles typhoon, pero pa hopi nan ta pronunci'e robes.
Australia[editá | edit source]
Hopi ta kere cu na Australia un horcan ta yama willy-willy, pero esey no ta berdad. Un willy-willy ta un nomber Aboriginal pa hoos of warwaru (dust devil). Na Australia ta gewoon yam'e horcan.


text:
Rugby
Notisia Nobo:
- Playoff final Liga 50 djadumingu na Cirilio Chirino Ballpark »
- Watakeli ,Shuatanari i Stakamahakchi den final di KJ Smash »
- CPost ta introdusi Community Mailbox na Korsou »
- UN FULL SCHOLARSHIP MAS: SUKA van Gurp ta bai drenta University of North Florida »
- Investigashon di merkado laboral ora di prolongashon di pèrmit di trabou na Boneiru posponé »
- Weganan pa wikènt di Liga MCB Promé Divishon i promoshon/degradashon. »
- Boneiru: investigashon interno haysgo di arma na Landfill »
- Fundashon Kontakto ta lansa ofisialmente proyekto ‘Day on the Job, Yes I Can!’ »
- Buelo 7I -651 di Kòrsou pa Caracas a enkontrá un problema tékniko »
- Djasabra Sanikolas ta bishitá BLVD na Seaquarium Beach »
- WILLEMSTAD – Despues di hopi aña ku no tabata hunga American Football na Kòrsou, awor si e promotor - American Football Curaçao - ta trese e deporte aki bek. Djadumingu 9 di yüni 2013 nos lo tin nos promé Rookies Traini...


text:
Latin
Latin ta un idioma masha bieu mes cu a wordo papia door di e hendenan di Roma. Dibaina ta papia y skirbi e idioma aki, pero tin studiante rond mundo ta studia Latin na scol. Latin ta e idioma materno di tur e idioma Romano, tur papiado di Spaño, Italiano, Frances, Portugues y otro idioma cu tin e tendencia Latin.
Na Vatican, ta e idioma oficial. Hende di Misa Catolico Romano tin biaha sa uza Latin pa comunica y tin biaha den ceremonia. Nan ta uza Latin tambe ora di describi un specie nobo, por ehempel, un tipo di mata of bestia. Pa e rason aki, mata y bestia ta wordo normalmente indentifica, den scritura cientifico, door di duna un nomber Latin of nomber moderno acerca. E termino Latin tin e nificacion precies y un definicion corespondente. Masha hopi palabra cu ta uza di ciencia y medecina a wordo crea for di palabra Latin of ta palabra Latin.
Tawatin dos tipo di Latin, Latin Clasico y Latin Vulgar. Latin Clasico tawata e variedad literatario standaard uza pa e Romanonan y hende di Misa Catolico Romano y siña pa masha hopi studiante rond mundo. Latin Vulgar tawata net pa robes, e tawata e variedad papia mas comun uza pa e Romanonan.
Latin tawata e lenga mas importante na Europa den Edad Medio. Nan tawata duna les na scol Europeo y tur universidad tawata uza Latin como idioma di instruccion. Latin a cunsa perde su balor den Reformacion Protestant, ma toch ainda nan tawata uz'e door autor di ciencia di buki y encyclopedia. Te rond di aña 1900 hopi universidad a acepta tesis por escrito na Latin.
Tin idioma cu nos ta papia awendia a bin di e lenga Latin. Esakinan nos ta yama idioma Romance. E cinco lenga principal Roman ta Frances, Italiano, Rumano, Portugues y Spaño. Otro lenga Indo Europeo ta relaciona cu Latin. E idioma Romano t'asina cerca di otro cu ta posibel pa compronde otro na un cierto nivel. Por ehempel, e papiadonan di Portugues por compronde Spaño. Por bisa cu idioma Romance ta un dialecto moderno di Latin.
Structura basico y gramatica[editá | edit source]
Skirbimento[editá | edit source]
Ora di skirbi nan tawata uza plachi di wax. Nan tawatin poco espacio, anto nan tawata skirbi palabra pega (no tawatin espacio bashi entre e palabranan). Tin biaha nan tawata uza papyrus, pero e tawata masha caro. Signo di lesa y letter chikito ta invencion moderno.
E siguiente ta e introduccion di e Metamorfosis di Ovid; ta describi tempo di Siglo di Oro.
Traduccion na Papiamento
"Esaki tawata tempo di Siglo di Oro cu sin coaccion, sin ley, di manera spontaneo nutri di e bon y di e berdad. No tawatin miedo of castigo: no tawatin palabra malo pa lesa, corehi y brons, sin temor di multitud di splicante dilanti e hues, nan tawata biba cu siguridad, sin proteccion. Niun palo di Pinus a cay ne sero cu a cab'i yega e biento cu ta supla pa biaha pa otro tera: e ser humano tawata conoce solamente su mesun cantonan. No tawatin buraco diep rond di ciudad, sin trompet di guera, sin cacho di spiral, sin esapada y helm. Sin e uzo di e ehercitonan, e hende ta pasa su bida na paz y seguridad suave".


text:
Di Dos Guera Mundial
Di dos Guerra Mundian, (hopi biaha abrevá manera WWII of WW2), tabata un konflikto militar global durando di 1939 pa 1945, ku a involvi mayoria di e nashonan na mundu, inkliendo tur di e poder grandinan na mundu, organisá den dos partido militar opponente: e Alliadonan anto e Axsis. E tabata e guerra mas plamá na mundu, ku mas ku 100 míon persona militar mobalisá. Den un estado di "Guera Total", e partisipantenan mayor a hinka henter nan ekonomia, industia, anto kapabilidat sientifiko pa yuda e esfuerso di guera i ta kita e destinkshon entre rekurso civil i rekurso militar. Marka pa eventonan signifikante invulviendo civilnan, inluiendo e Holocaust anto e Lansamentu di Bom Atomiko Riba Hirsoshima i Nagasaki, e tabata e konflikto mas mortal den historia humano resultando den entre 50 míon pa 70 míon morto.
Kronología[editá | edit source]
Ta generalmente aksepta ku e Guera a kuminsá dia 1 di Spetember 1939, ora Alemania Nazi a invadi Polonia anto esei a sigui ku e deklarashonan di guera riba Alemania dor di Fransia, anto mayoria paisnan di e Emperio di Inglaterra anto e Commonwealth. Alemania kera establesé un emperio aleman grandi den Oropa. Durante 1939, te ku kumisamentu di 1941, den un serie di kampania militar anto tratado politiko, Alemania a konkistá militarmente i politikamente un gran parti di kontinente oropeo anto parti di Union Sovietiko. Inglaterra anto e nashonan di commonwealth a keda e uniko forsá mayor bringando kontra e Axis den nan kampania di desierto na Nort Afrika. anto den e ekstenso batalla di atlantiko. Na Juni 1942, e Axis Oropeo a lansa un invashon di Union Sovietika, dunando un komiensu na e fronta oost, ku lo bai bira e kaminda di guera di mas grandi ku e mundu a hera di mira, ku na e momentu aki tabata dedika kasi tur di e Axis su poder militar. Na desember 1941, E emperio di Hapon, ku durante e tempu e kaba tabata den e Di dos Guera Shino-Hapones ku China for di 1937 anto ku kera establese dominansia riba Sur Asia anto Asia Sureste, A attaka Estadonan Uni anto poseshonan oropeo den e Oceano Pasifiko, konkistando masha lihé un gran parti di e region.
E Axis su avanse a wordu pará na 1942 despues ku a gana Japon den un serie di battala maritimo anto despues ku a devasta e tropanan di e Axis Oropeo na e Segundo battala di El Almaein na Nort Afrika i e Battalla di Stalingrad na Union Sovietika. Na 1943, ku un serie di perdida Aleman na oost di oropa, e alliadonan a invadi Italia, anto e Merikanonan a haña viktoria na Oceano Pasifiko, e Axis a perde su initiativo stategiko anto a pasa ku un retirashon strategiko di tur fronta. Na 1944, e aliadonan a rekaptura Fransia, i e Union Sovietika a reklama tur du perdidanan teritorial anto a sigui ku invadi teritorio Aleman anto su aliadonan. E guera na Oropa a kaba ora Union Sovietika a kapturia Berlin, e kapital aleman ku a resultá den viktoria pa Oropa dia 8 di Mei 1945. Pa e tempu ei, e poder maritimo di Hapon a perde kontra esun merikano, anto un invashon di e islanan di Hapon dor di Merika a bira imminente. Ku a resulta ku e Bom-mentu di e siudatnan Hapones di Hiroshima i Nagasaki
Konsekuensia[editá | edit source]
E guerra a kaba ku viktoria total di e aliadonan riba Alemania i Japon na 1945. E segundo Guerra Mundial a laga e alimientu politika i e stuktura social di mundu drastikamente kambia. Komo Nashonan Uni a wordu establese pa preveni futuro guera i koperashon internashonal, Union Sovietika i Merka a lanta komo dos superpoder rival, ku a kuminsa e Guera Friu, ku lo dura pa e sigienta 46 aña. Durante esei e influenisa di e nashonan oropeo a baha drastikamente, anto e Dekolinisashon di Afrika i Asia a kuminsa. Mayoria pais ku su infrastuktura a wordu devasta durante e guera a kuminsa bai dilanti anto a bira hopi mas modero anto integrashon politiko a kuminsa den un esfuerso pa stabilisa relashonan.


text:
Gramatica di Papiamento
E hecho cu estudio di gramatica tabata inclui e lenga papia y e lenga skirbi tabatin como consecuencia cu cualkier manual di gramatica tabata trata tur aspecto di idioma: frase, palabra y zonido, esta, cu idioma ta zonido, cu zonido hunto por forma palabra y cu palabra hunto por forma frase, y tur esaki a base di un normatividad, esta mustrando riba e uzo corecto di e lenga tanto papia como skirbi y, hopi biaha, no directamente riba loke lenga ta.
Kontenido
Articulo[editá | edit source]
E ta un palabra cu ta bini prome cu sustantivo. Tin dos sorto di articulo, articulo defini y articulo indefni. E no tin genero manera otro idioma, por ehempel Spaño tin tres articulo (el perro/ la foto, la comida/ la casa, lo bueno/ lo contario etc). Ingles tambe ta un di e idiomanan cu no tin genero (the, a, an).
Papiamento tin dos articulo so, e y un. Articulo defini: e, ta uz'e mas pa pluralisacion, ehempel: e cachonan, e baisnan, e scolnan.
Articulo indefini no ta determina un sustantivo tampoco na un sustantivo specifico.
- Un mucha fastioso
Otro idioma (por ehempel Ruso y Hapones) no tin articulo mes. Ora un papiado di Papiamento of Ingles splica nan kico ta articulo ta masha dificil pa nan compronde. Papiadonan di Papiamento ta uz'e automaticamente.
Tin biaha no ta nodi uza "e", por ehempel ora nos papia algo en general:
'E cacho no ta morde' (kemen: cacho cu abo ta pensando). Cacho cu ta blaf no ta haci nada (kemen: cacho cu ta blaf en general).
Sustantivo[editá | edit source]
Sustantivo ta indica hende, bestia, mata, cos, material y concepto. E ta bin di Latin substantivum cu kemen, nomber. Nan ta variabel den genero y number, aunke den idioma Chines e sustantivonan ta invariante. Tur idioma rondo mundo tin sustantivo, pero nan no ta uz'e na e mesun manera. Den otro idioma e no ta cambia pa singular of plural.
Papiamento tin tres sustantivo:
- sustantivo abstracto
- sustantivo concreto
- sustantivo generico
Sustantivo abstracto kemen bo no por indica pa medio di sentimento, dus no ta posibel pa hole, mishi, scucha, mira: guera, amor, lealtad, beyesa, odio etc.
Ehempel: Amor ta algo bunita=> e ta un concepto
Sustantivo concreto kemen cu e por percibi pa medio di sentimento, dus bo por mir'e y mishie: boter, muraya, tera, stoel, auto, hende.
- nomber di obheto : El a dal e cu linaal.
- nomber di colectivo: E Conseho di Alumno a bay come awe nochi.
- nomber di materia : Prijs di awa y coriente a subi.
Sustantivo generico kemen e ta referi na e sorto di generico. E por bin den diferente nificacion.
Ehempel: Huan ta un dokter.
Adhetivo[editá | edit source]
E ta bisa algo di e sustantivo. E ta bini di Latin cu kemen adjectīvus, "cu ta agrega". E palabra cu ta duna mas informacion over di e sustantivo cu ta acompañ'e.
Casi semper bo ta skirbi band'i e sustantivo. Ehempel: E homber halto. => "halto" ta bisa algo di e sustantivo.
Ta skirbi e adhetivo segun e genero y e cantidad di sustantivo.
Ehempel:
- a. E cabey largo
- b. E muhe bunita
- c. E casnan bunita
Adverbio[editá | edit source]
Adverbio ta un palabra cu ta bisa algo di verbo, adhetivo, numeral, otro adverbio of di un frase completo. Adverbio tipicamente ta contesta e preguntanan manera: con?, na ki manera? ki dia? na unda? y di kico ta extende?.
- Adverbio -mente: principalmente cu ta caba cu -mente (casualmente)
- Adverbio di lugar: aki, aya, ey, esey, cerca, dilanti, patras, abou.
- Adverbio di tempo: awe, ayera, pronto, semper, djey, prome, awo, nunca.
- Adverbio di modo: bon, malo, pio, solamente, poco poco, apenas, lihe.
- Adverbio di cantidad: mucho, poco, nada, algo, basta, hopi, mas.
- Adverbio di afirmacion: si, tambe, claro, polaga, di mes, ma ta claro, sigur.
- Adverbio di negacion: no, hamas, tampoco, ningun, ni sikiera, ni, nodo
- Adverbio di duda: podise, talbes, por ta, kisas, dado momento, acaso.
Numeral[editá | edit source]
Numeral ta indica un cantidad exacto of no exacto.
- Cardinal: un, dos, tres, cuater, cinco, seis etc.
- Ordinal: di prome, di dos, di tres, di cuater, di cinco, di seis etc.
- Fraccion: 2/5 dos di cinco parti, 2 2/3 dos y dos di tres parti, 1/2 mita,mey
Pronomber[editá | edit source]
E pronomber ta defini en general, como e categoria gramatical cu por duna e posicion di e sustantivo.
Pronomber Personal
- Singular => mi, bo, e
- Plural => nos, boso, nan
Pronomber Posesivo
- Singular => mi, bo, su
- Plural => nos, boso, nan
Nota: "El a balia cu Ana". Aki nos por mira cu 'el' a haya un cambio di palabra, cu ta surgi door di custumber di papiamento y cu ta pa facilita pronuncacion, dus el ta pronomber.
Pronomber Enfatisacion
E kiermen duna enfasis/ extra atencion.
- Singular => ami, abo, -
- Plural => anos, aboso/ abosonan/bosonan, anan.
Ehempel: "Ami si tawatin un hamber" (ta duna exageracion).
Preposicion[editá | edit source]
Preposicion ta manera: cu, den, di, riba, pa, banda di, tras di, trancurso di etc.
Tin tres sorto di preposicion:
- preposicion simpel
- preposicion componi
- expresion preposicional
Preposicion simpel => cerca, contra, cu, den, entre, na, pa, riba, te.
Preposicion componi => dilanti di, bou di, cerca di, dilanti di, door di.
Expresion preposicional => a causa di, a peticion di, cu cooperacion di, cortesia di.
Nota: como= no ta un preposicion. E palabra ta uni dos frase hunto. E ta un palabra di conhuncion.
Ehempel: 'Awe mi ta laat, como cu mi mester a desvia di mi auto'.
Gerundio[editá | edit source]
E ta bini di Latin Gerundam cu kemen "pa hiba". Gerundio ta un conhugacion di verbo, cu ta duna un accion, ma e no ta defini tempo, modo, number ni hende.
Verbo cu ta caba cu a, e, i ta haya formacion di gerundio, ehempel:
- caba - cabando
- crece - creciendo
- bini - biniendo
Ora tin un vocal dilanti di -iendo e ta bira -yendo, ehempel:
contrui - contruyendo contribui - contribuyendo
Verbo monosilabico of verbo cu ta caba cu 'u' no ta haya gerundio, ehempel:
- wak -
wakiendo
- pupu -
pupiendo
- scop -
scopiendo
- verf -
verfiendo
- bedey -
bedeyendo
- dal -
daliendo
- snoei -
snoeiendo
Pa e grupo di verbo aki nos por uza "bezig + ta + verbo" pa expresa cu e accion ta tumando lugar. Ehempel:
- E ta bezig ta wak television.
- E ta bezig ta zorg pa su ruman.
- E ta bezig ta verf e cas.
Of simplemente, nos por bisa:
- E ta wak television.
- E ta zorg pa su ruman.
- E ta verf e cas.
Plural[editá | edit source]
- Plural ta expresa un cantidad di mas cu un (1).
- E palabra ta haya forma plural "nan"
E ta haya "nan" ora tin 'e' (articulo defini) y mi, bo, su, nos, boso, nan (pronomber posesivo) para dilanti e palabra.
Ehempel:
- Ana a cumpra e awacatinan.
- Buchi a verf mi bentanan.
E palabra ta haya "nan" ora tin un pronomber demonstrativo.
- e...aki
- e...aya
- e...ey
Ehempel:
- E blasnan aki ta kibra.
- E copinan ey ta bon.
- E matanan aya ta bunita.
Ora cu un palabra no ta specifica, e no ta haya "nan".
- Amanta ta bende pastechi.
- Carchi ta obtenibel na supermarket.
Ora cu e sustantivo tin un palabra cu ta indica numeral indefini su dilanti, e no ta haya e forma plural "nan".
- Hopi studiante a bay Hulanda.
- E cuashi a perde algun cabey.
- E saco ta yen di kiniki.
Ta uza forma plural "nan" ora ta trata di un grupo specifico. Ehempel:
- Dama- y cabayeronan mi kier yama boso tur bonbini.
- Muchanan, boso pasa akibanda.
Nota: Na Papiamento nos no ta pluralisa cu -s (un di e excepcionnan: mil - miles, miyones, centenares)


text:
Dicon Testigonan di Jehova No Ta Celebra Pasco di Nacemento?
Algun idea robes
Mito: Testigonan di Jehova no ta celebra Pasco pasobra nan no ta kere den Hesus.
Realidad: Nos ta cristian, y nos ta kere cu salbacion ta posibel solamente pa medio di Hesus.—Echonan 4:12.
Mito: Boso ta causa desunion den famia door di siña boso miembronan pa no celebra Pasco.
Realidad: Famia ta hopi importante pa nos y nos ta uza Bijbel pa fortalece bida di famia.
Mito: Boso no ta disfruta di e ambiente di generosidad, paz y harmonia cu ta reina durante temporada di Pasco.
Realidad: Nos ta haci esfuerso tur dia pa ta generoso y pa ta na paz cu tur hende. (Proverbionan 11:25; Romanonan 12:18) Na nos reunionnan y ora nos ta predica, nos ta sigui Hesus su instruccion: “
Boso a ricibi pornada, duna pornada.” (Mateo 10:8) Ademas, nos ta predica cu e Reino di Dios ta e unico speransa pa paz riba Tera.—Mateo 10:7.
Dicon testigonan di Jehova no ta celebra Pasco di Nacemento?
Hesus a bisa nos pa recorda su morto, no su nacemento.—Lucas 22:19, 20.
Hesus su apostelnan y prome discipelnan no a celebra Pasco. Un enciclopedia catolico ta bisa cu “
e fiesta aki a ser institui te na aña 243 despues di Cristo”, esey ta mas cu un siglo despues cu e ultimo apostel a muri.
No tin prueba cu Hesus a nace riba 25 di december; su fecha di nacemento no ta skirbi den Bijbel.
Nos ta kere cu Dios no ta aproba celebracion di Pasco pasobra su raiz ta bin di custumber- y ritonan pagano.—2 Corintionan 6:17.
Dicon aboso no ta celebra Pasco siendo cu tur hende ta celebr’e?
Hopi hende ta celebra Pasco aunke nan sa cu e tin raiz pagano y cu e no tin apoyo di Bijbel. Un persona asina por puntra su mes: Dicon un cristian tin cu tuma un posicion diferente for di tur otro hende?
Bijbel ta anima nos pa uza nos “
capacidad di pensa” pa tuma nos mes decisionnan. (Romanonan 12:1, 2) E ta siña nos balora e berdad. (Juan 4:23, 24) Aunke cu nos ta interesa den loke hende ta pensa di nos, nos ta pega na principionan di Bijbel hasta si e ta algo cu mayoria di hende no ta di acuerdo cu ne.
Aunke nos ta scoge pa no celebra Pasco, nos ta respeta e derecho cu cada persona tin pa dicidi pa su mes kico e lo scoge. Nos no ta stroba otro hende cu si lo kier celebra Pasco.


text:
Steven Spielberg
Steven Allan Spielberg (nanse 18 di desember, 1946) ta un direktor di sine, skibido di sine, produktor, diseñador di wega i ehekutivo. Ku un kariero ku ta span 4 dekada, Spielberg su sinanan a kubri hopi tema e genero. Spielberg su prome sinenan sciense-fikshon ta wordu mira komo e norma den sine grandi Blockbuster. Den e delaster añanan, su sinanan a kuminsa adresa kosnan manera e holocaust, sklabitud, guera i terorismo. E ta konsidera un di e tradonan di sine mas influenshal na mundu den e historia di sinema. Tambe e ta un di e fundadónan di e studio di sine Dreamworks.
This is an excerpt from the article Steven Spielberg from the Wikipedia free encyclopedia. A list of authors is available at Wikipedia.


text:
Campeonato HEINEKEN di Aruba Softball Bond a continua
Campeonato HEINEKEN di Aruba Softball Bond dedica na baluartenan Andresito Krozendijk y Bertrando “Bal” Delaney a continua riba veldnan nobo na Pos chiquito. Den categoria AA e equipo campeon di 2013 Mariners a topa Royal Power den un bataya unda ambos ta den necesidad pa un victoria. Royal Power a probecha di diferente oportunidad y finalmente ta gana e partido 12-4. Royal Power 12 careda, 10 hit, 0 error. Mariners 4 careda, 8 hit, 2 error. E hoben di 18 aña Jomark Flanegin ta bay henter e ruta y ta resulta pitcher ganador. Antonio Tony Warner mester conforma su mes cu e derota ricibiendo relevo den di 5 inning di Revelino Silie. Mihor bateadornan pa Royal Power a resulta Kelvin Silvania 3-3, Jonathan Ramada 2-2, Edward Cannister 3-2, Jomark Flanegin di 2-1. Pa Mariners a luci na plato den causa perdi Gerwin Thiel 2-2, Sidney Curiel y Kendrick Wernet di 1-1, Darl Quandes, Jorge Franco Wouters y Hubert Lampe tur di 2-1. Weganan di playoff Femenino ta continua diabierna 20 di juni pa 715pm na Pos Chiquito. Diasabra atardi tambe tin wega na Pos Chiquito mientras cu Diadomingo 22 di Juni cuminsando pa 11 am na veld di SV Dragon Hitters ( x-Duracell) lo bay tin un wega di playoff femenino sigui pa tres wega di AA masculino. Fanaticada ta keda cordialmente invita pa yega tereno bin apoya bo equipo preferi.
Royal Power ta bounce bek y ta gana Mariners pa asina gana su promer wega
Campeonato HEINEKEN di Aruba Softball Bond a continua


text:
BRAZIL - Mundial di futbòl ta den ful suin i ya e selekshonnan di futbòl ku ta den e lucha pa e titulo mundial a bira ménos. Ku e resultadonan
BRAZIL – E promé wega di ayera djaluna 16 yüni 2014, bálido pa e kampionato mundial di futbòl ku ta hungando na Brazil, a bai entre e selekshonnan di Alemania i
BRAZIL - E selekshonnan di futbòl ku ya a mira akshon a yega na 44 gol den e promé 14 weganan ku a hunga den e kampionato mundial di futbòl Brazil
SAO PAOLO -Awe ta e gran dia kaminda bala lo kuminsa lora na Brazil durante di e kampionato mundial di
RIO DE JANEIRO – E kampionato mundial di futbòl, organisá pa FIFA, Brazil 2014, ta ranka sali djaweps awó, dia
*Deportivo360 na kaminda pa Brazil 2014, ta informá bo ku….. Ta falta eksaktamente 20 dia pa e kampionato mundial di
*Deportivo360 na kaminda pa Brazil 2014, ta informá bo ku….. Selekshonnan di Spaña i Hulanda lo topa otro den nan
*Deportivo360 na kaminda pa Brazil 2014, ta informá bo ku… Ta falta eksaktamente 22 dia pa e kampionato mundial di
WILLEMSTAD – Tabata djasabra despues ku e premiashon deportista di luna aprel a tuma lugá den Rio Lounge, ku promotornan